Newsorama: Ποιος κατηγορεί για στυλιστική κλοπή την Kim Kardashian;\nNewsorama > Γυναίκα > Μόδα > Ποιος κατηγορεί για στυλιστική κλοπή την Kim Kardashian;\nΔεν είναι λίγες οι φορές που η celebrity έχει κάνει δηκτικά σχόλια για εταιρείες μόδας γιατί αντέγραφαν δουλειά άλλων σχεδιαστών, μόνο που αυτή τη φορά βρέθηκε και η ίδια να πέφτει σ” αυτό το λάθος. Μάλιστα, τον Φεβρουάριο είχε γράψει στο twitter της: «Είναι απογοητευτικό να βλέπεις τις εταιρείες μόδας να κλέβουν σχέδια για τα οποία οι σχεδιαστές έχουν σπαταλήσει αίμα, δάκρυα και ιδρώτα». Τώρα, όμως, φαίνεται πως η σύζυγος του Kanye West αντιμετωπίζει ακριβώς την ίδια κατηγορία! To Instagram account «Diet Prada», το οποίο βγάζει συχνά στη φόρα “τα άπλυτα” του χώρου της μόδας, φαίνεται πως εντόπισε ότι τα γυαλιά ηλίου «Carolina Lemke» -εταιρεία με την οποία συνεργάζεται η Kim Kardashian- είναι ακριβώς τα ίδια με τα γυαλιά «Pucci» που εκείνη φορούσε τον περασμένο Αύγουστο.\nΣυγκεκριμένα οι… «αστυνομικοί της μόδας» δημοσίευσαν στο προφίλ τους «είναι αστείο το πώς τα SS17 της @EmilioPucci που φορούσες τον Αύγουστο του 2018 κατέληξαν να είναι στην @CarolinaEmkeBerlin, με την οποία συνεργάζεσαι, για τη σειρά που κυκλοφόρησε τον περασμένο Απρίλιο. Η υποκρισία στο μεγαλείο της!». Η Κim δεν έχει περάσει ακόμη στην αντεπίθεση και η απάντησή της αναμένεται με ενδιαφέρον, όσο όμως την περιμένουμε ας δούμε αναλυτικά τι συνέβη στο παρακάτω video:


Το Απόλυτο Σύστημα Συναλλαγών - Μία συνοπτική παρουσίαση | EuroCapital\nΑρχική | ΧΡΗΜΑ & ΑΓΟΡΑ | Απόλυτο Σύστημα | Το Απόλυτο Σύστημα Συναλλαγών - Μία συνοπτική παρουσίαση\n30/05/2017 15:06 Γιάννης Σιάτρας\nΔε γνωρίζουμε ποιές θα είναι οι εξελίξεις\nστις αγορές στο επόμενο διάστημα.\nΜπορούμε όμως να σχεδιάσουμε τον τρόπο\nπου θα αντιδράσουμε όταν αυτές συμβούν.\nΤο “απόλυτο σύστημα συναλλαγών” είναι ένας απλός μηχανισμός (σύστημα) συναλλαγών σε χρηματιστήρια. Επινοήθηκε από τον οικονομολόγο Γιάννη Σιάτρα ο οποίος βασίστηκε σε μακροχρόνιες -άνω των 25 ετών- παρατηρήσεις του επί της συμπεριφοράς των απλών ιδιωτών επενδυτών. Οι παρατηρήσεις αυτές, αλλά και η ανάλυση της λειτουργίας του συγκεκριμένου συστήματος, αποτυπώθηκαν στο βιβλίο του κ. Γιάννη Σιάτρα, “Το Απόλυτο Σύστημα Συναλλαγών” (εκδόσεις EuroCapital, Μάιος 2016 - δείτε εδώ).\nΟι κυριότερες αδυναμίες ενός ιδιώτη επενδυτή στην ενασχόλησή του με τις χρηματιστηριακές αγορές, είναι:\nΔεν έχει τις ιδιαίτερες γνώσεις χρηματοοικονομικής ανάλυσης που απαιτούνται.\nΔεν είναι αποφασιστικός στη στιγμή των αγορών.\nΔυσκολεύεται να αποφασίσει την πώληση. Παράλληλα, δεν είναι εξοικειωμένος στο να πουλά με ζημιά, κάτι που μπορεί να αποδειχθεί καταστροφικό.\nΤο ζητούμενο ήταν η εξεύρεση ενός συστήματος αυτοματοποιημένων συναλλαγών που παράγει “σήματα εισόδου” στην αγορά (δηλαδή, αγορών) και “σήματα εξόδου” (δηλαδή πωλήσεων), τα οποία κατά τη διάρκεια ενός αρκετά μακροχρόνιου διαστήματος οδηγούν τον επενδυτή σε εξαιρετικά κέρδη, με περιορισμό ή ακόμη και με πλήρη εξάλειψη του κινδύνου εμφάνισης ζημιών.\nΑυτό, στον κόσμο των επενδύσεων μπορεί να ακουστεί ως “απατηλό”. Όμως, δεν είναι. Η ασφάλεια του “απόλυτου συστήματος συναλλαγών” βασίζεται στον μηχανισμό λειτουργίας του και στο μακροχρόνιο διάστημα της εφαρμογής του.\nΗ λειτουργία του “απόλυτου συστήματος” βασίζεται στον Κινητό Μέσο Όρο 200 ημερών.\nΟι κινητοί μέσοι όροι χρησιμοποιούνται για να εξομαλύνουν τις διακυμάνσεις των τιμών των μετοχών ή των χρηματιστηριακών δεικτών και για να δώσουν μία πιο καθαρή εικόνα της τάσης. Διακρίνονται σε βραχυπρόθεσμους, μεσοπρόθεσμους και μακροπρόθεσμους. Ο Κινητός Μέσος Όρος 200 ημερών (ΚΜΟ-200) είναι ένας μεσομακροπρόθεσμος δείκτης και δείχνει τη μεσομακροπρόθεσμη τάση της αγοράς, η οποία είναι αυτή που μας ενδιαφέρει.\nΣτο παραπάνω διάγραμμα, η καμπύλη με τις έντονες διακυμάνσεις είναι η καμπύλη του Γενικού Δείκτη του Χρηματιστηρίου της Αθήνας, ενώ η εξομαλυμένη καμπύλη, είναι η καμπύλη του ΚΜΟ-200 του Γενικού Δείκτη. (Στο διάγραμμα απεικονίζεται η κίνησή τους στο διάστημα 2013-2017).\nΗ κίνηση του Γενικού Δείκτη και η παράλληλη κίνηση του ΚΜΟ-200 παράγει σήματα “εισόδου” (αγορών) και “εξόδου” (πωλήσεων) από την αγορά. Ως σήμα εισόδου θεωρούμε την περίπτωση που ο Γενικός Δείκτης διασπά, από κάτω προς τα πάνω, τον ΚΜΟ-200 ημερών. Ως σήμα εξόδου (πώλησης) θεωρούμε την περίπτωση που ο Γενικός Δείκτης διασπά, από πάνω προς τα κάτω, τον ΚΜΟ-200 ημερών.\nΠαράδειγμα σήματος αγοράς εμφανίζεται στο σημείο Α του διαγράμματος. Παράδειγμα σήματος πώλησης εμφανίζεται στο σημείο Β του διαγράμματος. Δηλαδή, στην περίπτωση αυτή, κάποιος αγόρασε μετοχές στις 5/9/2013 με το Γενικό Δείκτη στις 929,78 μονάδες και πούλησε στις 15/4/2014 με το Γενικό Δείκτη στις 1.123,62 μονάδες (απόδοση +20,8%).\nΣτο διάγραμμα, δεν είναι σημειωμένα με γράμματα όλα τα σημεία εισόδου και εξόδου. Κάποιος όμως μπορεί να καταλάβει τη λογική της λειτουργίας του συστήματος του Κινητού Μέσου Όρου των 200 ημερών. Μπορεί επίσης να δει ότι, στο σημείο Γ του διαγράμματος (7/7/2014), το σύστημα έδωσε “σήμα πωλήσεων” στις 1.193,30 μονάδες και έδωσε “σήμα αγοράς” σχεδόν δύο χρόνια αργότερα, στις 9/5/2016 (σημείο Δ) όταν ο Γενικός Δείκτης είχε υποχωρήσει στις 629,29 μονάδες (δηλαδή, η επαναγορά μετοχών έγινε μετά από την υποχώρηση του Δείκτη κατά 47,3%).\nΓια να πάρουμε μία καλύτερη αντίληψη του πώς, με τον τρόπο που περιγράφηκε, τα σήματα του ΚΜΟ-200 βοηθούν τον επενδυτή να κινηθεί κατάλληλα μέσα στη διάρκεια του χρόνου, παραθέτουμε το διάγραμμα του Γενικού Δείκτη των τελευταίων 32 ετών (1985-2017).\nΑπό το διάγραμμα αυτό, διαπιστώνουμε τις «διασπάσεις» που έγιναν κατά τη διάρκεια των τελευταίων 32 ετών. Δηλαδή, τα σήματα αγοράς ή πώλησης. Παρατηρούμε ότι, το σύστημα του «ΚΜΟ-200 ημερών» έδινε έγκαιρα σήμα αγοράς στο ξεκίνημα κάθε μεγάλης ανοδικής κίνησης (όχι στο χαμηλότερο σημείο, αλλά λίγο αφού ξεκινούσε η άνοδος). Παράλληλα –και αυτό είναι το πιο σημαντικό- έδινε έγκαιρα σήμα εξόδου λίγο μετά το ξεκίνημα κάθε μεγάλης πτώσης (όχι στο ανώτερο σημείο της πορείας του Δείκτη, αλλά λίγο αφού ξεκινούσε η πτώση).\nΓια παράδειγμα (εξετάζουμε μόνον τις περιπτώσεις των μεγάλων διακυμάνσεων του Γενικού Δείκτη, μετά το 1988), στο σημείο Α, έδωσε σήμα εισόδου στις 11/5/1989 (ΓΔ = 284,22 μονάδες). Στη συνέχεια έδωσε σήμα εξόδου (σημείο Β) στις 30/10/1990 (ΓΔ στις 989,16 μονάδες και απόδοση πράξης: 248,1%). Από τις πιο εντυπωσιακές επιδόσεις είναι στην περίοδο 1999-2003. Αρχική είσοδος στην αγορά, στις 2162,26 μονάδες (σημείο Γ). Έξοδος στις 5090,74 μονάδες στις 1/3/2000 (σημείο Δ). Παραμονή εκτός αγοράς για διάστημα 2 ετών και 3 μηνών και επανείσοδος στις 2/6/2003, στις 1768,85 μονάδες (σημείο Ε), δηλαδή 65,3.% χαμηλότερα απ’ όταν είχε δώσει σήμα εξόδου. Τα ίδια παρατηρούμε και στα ζεύγη σημείων Ε-Ζ (συνεχείς άνοδος έως τις 5.000 με δύο μόνον μικρές «εξόδους»), και Η-Θ. Τελευταία άκρως επιτυχημένα σήματα ήταν η έξοδος από την αγορά στις 8/7/2014 (σημείο Ι) στις 1193 μονάδες και η είσοδος σχεδόν 2 χρόνια αργότερα στις 629 μονάδες (ΙΒ) στις 10/5/2016.\nΑντιλαμβανόμαστε τώρα πώς λειτουργεί το σύστημα. Μέσα από την εκμετάλλευση των διακυμάνσεων του Γενικού Δείκτη (ή και των μετοχών, όπως θα δούμε αργότερα. Βεβαίως, αυτό απαιτεί μία πολύ σοβαρή ικανότητα από την πλευρά του επενδυτή: την απόλυτη πειθαρχία.\nΒεβαίως, δεν είναι όλες οι πράξεις κερδοφόρες. Αρκετές είναι ζημιογόνες. Όμως, υπάρχει το εξής χαρακτηριστικό: Μία ζημιογόνος πράξη, προκαλεί συνήθως μία μικρή ζημιά. Αντίθετα, μία κερδοφόρος πράξη, προκαλεί σημαντικό κέρδος. Εν τούτοις, για να περιοριστεί ο αριθμός των ζημιογόνων πράξεων και για να αυξηθεί η εμπιστοσύνη ενός επενδυτή στο “απόλυτο σύστημα” ο συγγραφέας του βιβλίου κ. Γιάννης Σιάτρας, επινόησε διάφορες “παραλλαγές” του συστήματος του Κινητού Μέσου Όρου 200 ημερών. Οι παραλλαγές αυτές μειώνουν τον αριθμό των πράξεων που παράγει το “απόλυτο σύστημα”, περιορίζουν τον (ήδη χαμηλό) κίνδυνο του επενδυτή, ενώ διατηρούν τις αποδόσεις σε υψηλά επίπεδα, ή και τις αυξάνουν περαιτέρω. (Σημείωση: Έχουν αναπτυχθεί 5 παραλλαγές του συστήματος του Κινητού Μέσου Όρου 200 ημερών. Για λόγους ευκολίας σ' αυτή την παρουσίαση, εμφανίζουμε μόνον τις δύο)\nΜεταξύ των άλλων, ο παραπάνω πίνακας μας λέει ότι, αν λειτουργούσαμε το σύστημα από τις 19/10/1995 έως και σήμερα (26/5/2017), τότε, στο διάστημα αυτό, ο Γενικός Δείκτης (ΓΔ) του Χρηματιστηρίου της Αθήνας θα είχε σημειώσει απώλειες της τάξης του -17,7%. Στο ίδιο διάστημα, το απλό σύστημα του Κινητού Μέσου Όρου 200 ημερών θα είχε κέρδη ύψους 984,7%, η παραλλαγή του “εξομαλυντή 5 ημερών” θα είχε κέρδη 819,2% και η παραλλαγή του “Υψηλού Χαμηλού 20 ημερών” θα είχε κέρδη 1298,0%. Παράλληλα, ο παραπάνω πίνακας μας δίνει και άλλα στατιστικά στοιχεία. Αξίζει να σημειωθεί ότι, στην πρώτη περίπτωση (του απλού ΚΜΟ-200), στο διάστημα αυτό των 22 περίπου ετών έγιναν 48 πλήρεις πράξεις (δηλαδή αγορές και πωλήσεις), στην παραλλαγή του “εξομαλυντή 5 ημερών” έγιναν μόλις 9 πράξεις και στην παραλλαγή του “Υψηλού Χαμηλού 20 ημερών” έγιναν 21 πράξεις. Βλέπουμε ότι, με τις παραλλαγές που έχουν αναπτυχθεί, οι πράξεις είναι εξαιρετικά λίγες.\nΑνακεφαλαιώνοντας, το “σύστημα συναλλαγών” που έχουμε αναπτύξει και το οποίο έχουμε ονομάσει ως “απόλυτο σύστημα συναλλαγών”, παρουσιάζει τα εξής χαρακτηριστικά:\nΕίναι εύκολο στην κατανόηση και στη χρήση Δεν απαιτεί ιδιαίτερες γνώσεις\nΠροφυλάσσει τον επενδυτή από τις μεγάλες πτώσεις (του δίνει έγκαιρα σήμα εξόδου) και τον τοποθετεί έγκαιρα στην αγορά στην αρχή κάθε μεγάλης ανόδου\nΟλοκληρώνοντας το τμήμα αυτό, πρέπει να επισημάνουμε το βασικό προαπαιτούμενο για την επιτυχία στην εφαρμογή του “απόλυτου συστήματος συναλλαγών”: Πειθαρχία. Τίποτα άλλο. Απόλυτη πειθαρχία στα σήματα που παράγονται. Βέβαια, η εμπειρία έχει αποδείξει ότι, η επίδειξη πειθαρχίας είναι το πιο δύσκολο ζητούμενο από έναν επενδυτή. Όμως, αυτή είναι που κάνει τη διαφορά μεταξύ ενός επιτυχημένου και ενός αποτυχημένου επενδυτή.\nΑπό μία άποψη, το να ζητάς από ένα άτομο που -κατά τεκμήριο- είναι μορφωμένο και επιτυχημένο στον επαγγελματικό του βίο, να πειθαρχήσει στην κίνηση δύο καμπυλών, είναι παράδοξο. Η εμπειρία όμως έχει δείξει ότι, ο πετυχημένος αυτός επαγγελματίας, παύει να το βλέπει ως παράδοξο, όταν σιγά σιγά κατανοήσει τον τρόπο σχηματισμού των καμπυλών και γενικά το μηχανισμό λειτουργίας του συστήματος, ο οποίος βεβαίως δεν είναι σύνθετος. Πήρε και στον συγγραφέα του βιβλίου αρκετό καιρό να το διαπιστώσει και να το κατανοήσει. Όμως, η εμπειρία περίπου 28 ετών ενασχόλησης με τις αγορές, λέει ότι, τελικά δεν είναι τα θεμελιώδη οικονομικά στοιχεία των εταιριών που μετρούν τόσο, για την επιτυχία ενός επενδυτή, όσο η επιτυχημένη αντίδρασή του στα όσα συμβαίνουν στις αγορές.\nΕπενδυτικά Χαρτοφυλάκια βασισμένα στο “απόλυτο σύστημα συναλλαγών”\nΌλα τα παραπάνω, κατά κάποιο τρόπο συνιστούν τη “θεωρία” του “απόλυτου συστήματος”. Στη συνέχεια θα δούμε πώς μπορεί ένας επενδυτής να τα εφαρμόσει στην πράξη.\nΛογικά, υπάρχουν αρκετοί τρόποι που κάποιος μπορεί να εφαρμόσει τις ιδιότητες του Κινητού Μέσου Όρου 200 ημερών και του “απόλυτου συστήματος” στη διαχείριση ενός χαρτοφυλακίου. Παρακάτω, θα αναδείξουμε δύο από τους τρόπους αυτούς, οι οποίοι πιστεύουμε ότι ενδείκνυνται για επενδυτές οι οποίοι:\nΔεν έχουν εξειδικευμένες γνώσεις γύρω από χρηματιστηριακά θέματα\nΔεν επιθυμούν την καθημερινή ενασχόληση και τη δαπάνη χρόνου πάνω σ' αυτά\nΔεν επιθυμούν να αναλάβουν ιδιαίτερο ρίσκο\nΜπορούν να έχουν μία μακροχρόνια θεώρηση για τις επενδύσεις τους\nΥπόθεση 1η: Εξέλιξη ενός χαρτοφυλακίου με εφ' άπαξ καταβολή ενός ποσού στην έναρξή του.\nΔηλαδή, ποιά είναι η εξέλιξη της αποτίμησης ενός χαρτοφυλακίου στο οποίο κατατέθηκε ένα συγκεκριμένο ποσό στην έναρξή του; Για την ευκολότερη αντίληψη των αποδόσεων, θεωρούμε ότι στην έναρξή του κατατέθηκε το ποσό των 100 ευρώ. Θεωρούμε ότι με το ποσό αυτό κάθε φορά αγοράζονταν 4 συγκεκριμένες (και προεπιλεγμένες) μετοχές, με συμμετοχή της κάθε μιας κατά 25% στο σύνολο του χαρτοφυλακίου (ίση κατανομή του κεφαλαίου σε κάθε μετοχή). Η διαχείρισή του έγινε με την παραλαγή “Υψηλό – Χαμηλό 20 ημερών” του “απόλυτου συστήματος”.\nΣτον παρακάτω πίνακα εμφανίζονται οι αποδόσεις που επιτεύχθηκαν, είτε από την πρώτη μέρα εξέτασης του συστήματος (19/10/1995), είτε στην αρχή κάθε έτους από τότε μέχρι σήμερα (δηλαδή, αν η αρχική αγορά γινόταν την 1η Ιανουαρίου κάθε επόμενου έτους).\nΘα αναρωτηθεί κάποιος πώς είναι δυνατό να επιτυγχάνονται οι αποδόσεις αυτές; Πώς είναι δυνατό, ένα χαρτοφυλάκιο που δημιουργήθηκε τον Οκτώβριο του 1995, με αξία 100 ευρώ να φθάνει σήμερα στα 25.385 ευρώ; Ή πώς είναι δυνατό να επιτυγχάνονται οι αποδόσεις των επομένων ετών;\nΗ απάντηση είναι απλή και βρίσκεται στις ιδιότητες του συστήματος συναλλαγών με βάση τον ΚΜΟ-200 ημερών. Το σύστημα αυτό, επιτρέπει σ' αυτούς που το ακολουθούν να βρίσκονται εντός της αγοράς (αγορασμένοι με μετοχές) σε κάθε μεσαίου ή μεγάλου μεγέθους άνοδο και να βρίσκονται εκτός της αγοράς (πουλημένοι) σε κάθε μεσαίου ή μεγάλου μεγέθους πτώση. Παράλληλα, με την κατάλληλη επιλογή “επιθετικών μετοχών” (ως “επιθετικές” χαρακτηρίζονται οι μετοχές οι οποίες διαχρονικά εμφανίζουν διακύμανση μεγαλύτερη του Γενικού Δείκτη – ανεβαίνουν περισσότερο από τον ΓΔ στις ανοδικές φάσεις και υποχωρούν περισσότερο στις πτωτικές), επιτυγχάνεται σημαντική υπεραπόδοση, ακόμη και σε σχέση με τις μεγάλες αποδόσεις του Γενικού Δείκτη που είδαμε νωρίτερα.\nΒεβαίως, θα πρέπει να διευκρινισθεί ότι, η απόδοση ενός χαρτοφυλακίου, είτε βασίζεται σε κάποιο σύστημα, είτε όχι, εξαρτάται και από τις συνθήκες της χρηματιστηριακής αγοράς, κατά το χρόνο της λειτουργίας του. Οι συνθήκες που επικράτησαν κατά τα τελευταία 22 χρόνια στο ελληνικό Χρηματιστήριο ήταν ιδανικές στα πρώτα χρόνια και πάρα πολύ άσχημες στη συνέχεια. Θα μπορούσε ένα χαρτοφυλάκιο βασισμένο στο “Απόλυτο Σύστημα” να πετύχει τις ίδιες αποδόσεις στα επόμενα 22 χρόνια; Μπορεί ναι, μπορεί και όχι. Για δύο πράγματα μπορούμε να είμαστε βέβαιοι, με τη βεβαιότητα να βασίζεται στο μηχανισμό της λειτουργίας του συστήματος: α) Αποκλείεται να υπάρξουν ζημιές και β) Η απόδοση του Χαρτοφυλακίου θα είναι ασύγκριτα καλύτερη από την απόδοση του Γενικού Δείκτη που χρησιμοποιείται ως “σημείο αναφοράς”. Η ίδια παρατήρηση ισχύει και για τα Χαρτοφυλάκια που σχηματίζονται με σταθερές μηνιαίες καταβολές.\nΥπόθεση 2η: Εξέλιξη ενός Χαρτοφυλακίου με σταθερές μηνιαίες καταβολές.\nΔηλαδή, ποιά είναι η εξέλιξη ενός χαρτοφυλακίου στο οποίο καταθέτουμε ένα σταθερό ποσό κάθε μήνα. Το παράδειγμά μας είναι απόλυτα ρεαλιστικό, αφού υποθέτουμε ότι κάποιος καταθέτει κάθε μήνα το ποσό των 150 ευρώ. Όπως και στο προηγούμενο παράδειγμα, με το ποσό αυτό κάθε φορά αγοράζονταν 4 συγκεκριμένες (και προεπιλεγμένες) μετοχές, με συμμετοχή της κάθε μιας κατά 25% στο σύνολο του χαρτοφυλακίου (ίση κατανομή του κεφαλαίου σε κάθε μετοχή). Η διαχείρισή του έγινε -και πάλι- με την παραλαγή “Υψηλό – Χαμηλό 20 ημερών” του “απόλυτου συστήματος”.\nΣημειώνουμε ότι η λειτουργία του έχει ως εξής: Αν κατά τη στιγμή της κατάθεσης (έστω την 1η κάθε μήνα) βρισκόμαστε “εντός της αγοράς” (δηλαδή, αγορασμένοι και τοποθετημένοι σε μετοχές), με τα νέα 150 ευρώ, αγοράζουμε τις ίδιες μετοχές με το 25% του ποσού την κάθε μία. Αν βρισκόμαστε εκτός αγοράς, το ποσό προστίθεται στα υπόλοιπα μετρητά και περιμένουμε το κατάλληλο σήμα για να τοποθετηθούμε.\nΣτον παρακάτω πίνακα εμφανίζονται οι αποδόσεις που επιτεύχθηκαν, είτε από την πρώτη μέρα εξέτασης του συστήματος, είτε από την 1η Ιανουαρίου κάθε επόμενου έτους, δηλαδή, για τις περιπτώσεις που κάποιος ξεκίνησε την εφαρμογή του συστήματος σε μεταγενέστερο χρόνο.


Θοδωρής Φραντζέσκος: Ο «Κερέμ» από το «Κόκκινο ποτάμι» ξύρισε το μουστάκι και είναι έτοιμος για νέα, καθημερινή σειρά | BOVARY\nΦωτογραφία: Θοδωρής Φραντζέσκος\nΟ Θοδωρής Φραντζέσκος γεννήθηκε στην Αθήνα και μεγάλωσε στην Κυψέλη, όπου ζει μέχρι και σήμερα. Έχει καταγωγή από τη Σάμο, όπου έχει περάσει τα ωραιότερα καλοκαίρια της ζωής του. Σπούδασε Διοίκηση Επιχειρήσεων στην Κρήτη αλλά τον κέρδισε η υποκριτική. Είναι ένα φρέσκο, ανερχόμενο πρόσωπο και τον γνωρίσαμε μέσα από την τηλεοπτική σειρά του Μανούσου Μανουσάκη, «Το Κόκκινο ποτάμι».\nΣυναντηθήκαμε ένα πρωί Κυριακής στο Μοναστηράκι και καθίσαμε για καφέ απέναντι από τη Μητρόπολη για να μου πει την ιστορία του και τα όνειρά του.\nΟ ίδιος μιλά για τον ρόλο του Κερέμ αλλά και τα μελλοντικά του σχέδια στη BOVARY…\n«Πώς αποφάσισα να γίνω ηθοποιός; Δεν το έχω αποφασίσει ακόμα. Νομίζω, όμως, ότι αυτό έγινε περίπου το 2010-2011. Τότε άρχισε να παίρνει μορφή μέσα μου. Όταν τελειώναμε το σχολείο, υπήρχε μια τάση που έλεγε ότι πρέπει να μπούμε σε μια σχολή, να σπουδάσουμε κάτι και μετά να κάνουμε αυτό που θέλουμε. Έτσι, έπεσα και γω σε αυτή την παγίδα και πήγα να σπουδάσω κάτι που δεν ήξερα τι ήταν. Μόλις τελείωσα, αποφάσισα να ασχοληθώ με το θέατρο. Έδωσα εξετάσεις στη Δραματική Σχολή του Εθνικού Θεάτρου, πέρασα και από τότε πήραν όλα τον δρόμο τους».\n«Δεν έχω πρότυπα. Μου αρέσουν πάρα πολλοί ηθοποιοί κυρίως από το σινεμά. Με το θέατρο δεν είχα πολύ μεγάλη επαφή. Όταν είχα προβλήματα, η κύρια διασκέδασή μου ήταν το σινεμά. Πήγαινα πολύ συχνά και χανόμουν μέσα στις ταινίες και θαύμαζα πολύ τους ηθοποιούς. Από εκεί πήρα το «μικρόβιο» και θέλησα να ασχοληθώ με αυτό. Το θέατρο ήρθε στην πορεία. Ήταν ένας νέος κόσμος που ανακάλυψα και τον λάτρεψα. Και τα δύο πλέον αποτελούν μεγάλες μου αγάπες. Ένας από τους αγαπημένους μου ηθοποιούς, όμως, είναι ο Πολ Νιούμαν. Μου αρέσει γιατί ήταν ζεν πρεμιέ αλλά και καλλιτέχνης. Ήταν ένας ηθοποιός που με εκφράζει πολύ. Μου αρέσουν οι άνθρωποι που δεν επαναπαύονται, παλεύουν με τις αδυναμίες τους και ρισκάρουν».\n«Δεν θεωρώ ότι έχω το «ψώνιο». Είναι ένας τρόπος επικοινωνίας για εμένα, ίσως ο μοναδικός με τον οποίο μπορώ να πω κάποια πράγματα και να τα επικοινωνήσω στον έξω κόσμο. Σκέφτομαι αν ήταν όντως μια επιλογή ή μια απλή συνέχεια των πραγμάτων, που δεν θα μπορούσα να κάνω αλλιώς. Δεν το έχω βρει ακόμα. Δεν μπορούσα και δεν ήθελα να κάνω αλλιώς».\n«Οι δικοί μου με στήριξαν, τους είχα πλάι μου. Η μητέρα μου είναι μεγάλη φαν και σε οποιαδήποτε επιλογή με εμπιστευόταν και με εμπιστεύεται. Το ίδιο και ο πατέρας μου, αν και δεν είχε καμία επαφή με το θέατρο. Του φάνηκε λίγο περίεργο αλλά από τι στιγμή που είπα ότι αυτό θέλω να κάνω μου είπαν «πάμε μαζί, θα τα καταφέρεις και είμαστε εδώ για σένα. Και τους ευχαριστώ πολύ γι’αυτό. Όσον αφορά στην κριτική, οι δικοί μου άνθρωποι είναι πιο αυστηροί, ειδικότερα ο αδερφός μου, τον οποίο ακούω και εμπιστεύομαι. Αν και ο καθένας μέσα του ξέρει σε τι είναι καλός και σε τι όχι. Θέλω να ακούω περισσότερο το μέσα μου και να μην επηρεάζομαι».\nΗ αρχή της επαγγελματικής πορείας\n«Το ταξίδι ξεκίνησε πιο μαγικά από όσο περίμενα. Στο πρώτο έτος ήρθε στο Εθνικό Θέατρο ο Αμερικανός σκηνοθέτης και εικαστικός Bob Wilson, για να κάνει την Οδύσσεια και ζήτησε να δει φοιτητές από τη σχολή. Ένας από αυτός ήμουν και γω. Μπήκα στο καστ των βοηθητικών ηθοποιών και από εκεί στον χώρο του Εθνικού Θεάτρου. Είδα τη σκηνή και τους συντελεστές και έτσι ξεκίνησε το μεγάλο μου ταξίδι. Την επόμενη χρονιά με προσκάλεσε ο ίδιος στην Αμερική και πήρα από εκεί πολλές εμπειρίες. Μόλις τελείωσα τη σχολή, ήθελα να φύγω για τη Νέα Υόρκη για να συνεχίσω εκεί τις σπουδές μου αλλά προέκυψε η πρόταση για τη «Φιλουμένα» με την Ελένη Ράντου και δεν μπορούσα να αρνηθώ. Η πρώτη μου δουλειά στο θέατρο ήταν στην κεντρική σκηνή του Εθνικού Θεάτρου, που ήταν πιο σημαντικό από οτιδήποτε. Μετά ήρθε η «Άννα Καρένινα» στο Ρεξ, ενώ παράλληλα σκηνοθέτησα μια δική μου παράσταση για τον εμφύλιο πόλεμο. Και κάπως έτσι μπήκα στον χώρο».\nΤο «Κόκκινο ποτάμι»\n«Προτάσεις για τηλεόραση υπήρξαν από τότε που τελείωσα τη σχολή αλλά ήθελα να είμαι πολύ προσεκτικός στις επιλογές μου και είπα πολλά όχι, περιμένοντας κάτι που να με εκφράζει περισσότερο. Η πρόταση για το «Κόκκινο ποτάμι» ήρθε τυχαία και από εκεί και πέρα τα πράγματα πήραν τον δρόμο τους. Ήταν μια πρόταση πάρα πολύ καλή που με ενδιέφερε καλλιτεχνικά. Πήγε πολύ καλά για μένα, πέτυχα τους στόχους μου. Ήταν μια πολύ ωραία συγκυρία για να με γνωρίσει το κοινό μέσα από μία τέτοια δουλειά που με εκφράζει».\nΘοδωρής Φραντζέσκος /Φωτογραφία: NDP Photo Agency\nΟ ρόλος του Κερέμ\n«Ο Κερέμ ήταν ένας ήρωας με τα όλα του. Ήταν ο εκπρόσωπος του καλού μέσα σε μια κοινωνία κακού. Ήταν ο άνθρωπος που πήγε κόντρα σε όλα τα κακώς κείμενα εκείνης της εποχής, με το θάρρος της γνώμης του και με πολύ μεγάλο κόστος, το οποίο το ήξερε. Νομίζω πώς δεν υπάρχουν πολλοί τέτοιοι άνθρωποι σήμερα και για μένα αποτελεί παράδειγμα. Προσπαθώ να μάθω από αυτόν τον ρόλο, να πάρω πράγματα και να πορεύομαι όσο το δυνατόν πιο κοντά στα πιστεύω μου, κόντρα σε όλα αυτά που συμβαίνουν. Πρέπει να κρατάμε τις αρχές μας, κάτι που έκανε ο Κερέμ».\n«Άφησα μουστάκι για το ποτάμι. Το είχα για ενάμιση χρόνο. Ήταν δική μου πατέντα να το κάνω τσιγκελωτό καθώς με την έρευνα που κάναμε, είδαμε ότι ήταν ένα χαρακτηριστικό της εποχής, κυρίως των Αστών ανδρών. Και επειδή ο Κερέμ ήταν αστός, ήθελα να βάλω τη δική μου πινελιά. Το συνήθισα και μου άρεσε. Ψάχνω σε κάθε ρόλο να βάζω μια δικιά μου πινελιά μέσα. Ήταν ένα σοκ όταν το αποχωρίστηκα. Σαν να έχασα το όπλο μου. Αλλά θέλω να εξελίσσομαι και να δοκιμάζω νέα πράγματα. Άλλωστε το επάγγελμά μου έχει να κάνει με αλλαγές και διαφορετικούς ρόλους».\nΚερέμ /Φωτογραφία: Open TV/Κόκκινο Ποτάμι\n«Είχαμε πολλά θετικά σχόλια και ήταν κάτι πρωτόγνωρο. Ο κόσμος έχει ανάγκη από εικόνες που τον εμπνέουν, τον πηγαίνουν ένα βήμα παραπέρα και τον κάνουν να σκέφτεται. Ερχόταν κόσμος από όλες τις ηλικίες, μας έλεγε συγχαρητήρια με ευγένεια και αυτό κρατάω από όλο αυτό. Θέλουμε να είμαστε καλοί στη δουλειά μας και να έχουμε τον σεβασμό, όχι μόνο των συναδέλφων μας αλλά και όλου του κόσμου».\nΝέοι επαγγελματικοί ορίζοντες\n«Μετά το «Κόκκινο Ποτάμι», υπήρξαν πολλές επαγγελματικές προτάσεις. Ήταν ένα δύσκολο καλοκαίρι προτάσεων, αλλά όμορφα δύσκολο. Ήρθε μια πρόταση η οποία ήταν πολύ ωραία, για τη νέα μας σειρά, το «Χαιρέτα μου τον πλάτανο» στην ΕΡΤ, κάτι το οποίο ήθελα να κάνω τώρα, καθώς είναι τελείως διαφορετικό. Είναι μια κωμωδία που δεν έχει σχέση με πραγματικό γεγονός. Έτσι μου δόθηκε η ευκαιρία και να αλλάξω εμφάνιση, να ξυρίσω το μουστάκι, και να δώσω την ευκαιρία στον εαυτό μου να δοκιμαστεί σε κάτι διαφορετικό. Είναι μια δύσκολη προσπάθεια αλλά είμαι αισιόδοξος».\n«Διαδραματίζεται σε ένα ορεινό χωριό, τον Πλάτανο. Ο τρελός του χωριού πεθαίνει και αφήνει μια αμύθητη περιουσία στα εγγόνια του που δεν γνωρίζει καθώς είναι από την Αθήνα. Τα εγγόνια πρέπει να έρθουν στο χωριό για να διεκδικήσουν την κληρονομιά, η οποία όμως θα περάσει στα χέρια τους υπό τον όρο να μείνουν εκεί. Τα παιδιά της πόλης έρχονται στα παιδιά του χωριού με πολλές κωμικές καταστάσεις και ειδύλλια. Εγώ είμαι ο Παναγής, το καμάρι του χωριού, ο γιος του δημάρχου, που θέλει να αναπτύξει το χωριό και να φέρει κόσμο. Παραμένω στο χωριό κόντρα στα πρότυπα που θέλουν τους νέους να φεύγουν».\nΟι δυσκολίες του χώρου\n«Δυσκολίες συνάντησα και συναντάω συνέχεια. Είναι κάτι που δεν τελειώνει ποτέ. Είναι μέσα στη διαδικασία της γνώσης και της εκμάθησης αλλά και της μόρφωσης. Είμαι υπέρ της άποψης που λέει «όσο ζω, μαθαίνω». Πρέπει να είμαστε σε εγρήγορση για να προσαρμοζόμαστε διατηρώντας τα πιστεύω μας αλλά και να μαθαίνουμε νέα πράγματα και να εξελισσόμαστε. Η υποκριτική είναι κάτι που είναι έτσι, συνεχώς μαθαίνεις».\n«Είμαι ρομαντικός, δεν θα παρατούσα κάτι για να κάνω κάτι άλλο. Όλα τα εντάσσω μέσα στη ζωή μου οπότε δεν αφήνω κάτι για κάτι άλλο. Δεν έχω σκεφτεί να φύγω από τον χώρο, αυτό έχω επιλέξει να κάνω».\nΦιλιές και σχέσεις\n«Οι φιλίες και οι ανθρώπινες σχέσεις χτίζονται με τον χρόνο και σιγά σιγά. Έχω πάρα πολλούς γνωστούς και αγαπημένους ανθρώπους μέσα από τον χώρο του θεάτρου και της τηλεόρασης. Φίλους όμως έχω τους παλιούς μου φίλους με τους οποίους έχω μεγαλώσει μαζί, εκτός χώρου, τους εμπιστεύομαι και ανεξάρτητα αν ταιριάζουμε, έχουμε κοινές ζωές, κοινά στοιχεία και αναφορές. Στον χώρο μας όμως συνεχώς βρίσκεσαι σε καινούργιες οικογένειες και ζεις έντονες στιγμές. Γνωρίζεις συνεχώς νέους ανθρώπους και αναπτύσσεις σχέσεις πολύ γρήγορα».\n«Προσπαθώ να βρίσκω ελεύθερο χρόνο για τον εαυτό μου, τον θεωρώ πολύ σημαντικό. Θέλω να έχω μια ισορροπία ανάμεσα στα επαγγελματικά και τον ελεύθερο χρόνο. Τώρα ζορίζομαι καθώς δεν έχω προλάβει να προετοιμαστώ για τη νέα δουλειά. Αν έχεις ένα στόχο, μπορείς να θυσιάσεις για λίγο τον ελεύθερό σου χρόνο. Όταν έχω όμως, λατρεύω να πηγαίνω στη θάλασσα, να παίρνω το βιβλίο ή την εφημερίδα μου και να διαβάζω και όποτε ζεσταθώ, να βουτήξω. Μάζευα εφημερίδες μέχρι πρόσφατα. Μου αρέσουν οι εκδρομές με τη μηχανή ή το αυτοκίνητο, έστω και για μια μέρα, απρογραμμάτιστα. Λίγο ποδόσφαιρο με τους φίλους μου, μπάσκετ, playstation. Είναι η ευκαιρία να δω φίλους και να θυμηθώ τα παλιά».\n«Με ενδιαφέρει πολύ το εξωτερικό και το σινεμά, είναι από τα μεγαλύτερα μου όνειρα. Αυτό που θέλω όμως είναι να φτάσω σε ένα σημείο και να είμαι πλήρης, να κάθομαι στη φύση και να μην στεναχωριέμαι για πράγματα που δεν έκανα. Θέλω να μπορέσω να λειτουργήσω σαν μικρό παιδί, να ζήσω τη στιγμή. Αυτό είναι το μεγαλύτερο μου όνειρο, δεν είναι υλικό, ούτε επαγγελματικό. Έχει να κάνει με τον άνθρωπο και με μένα».\n«Είναι δύο τελείως διαφορετικά επαγγέλματα. Η τηλεόραση είναι ένα μεγάλο σχολείο και πολύ δύσκολο πράγμα. Σου δίνει μια αναγνωρισιμότητα, μια μεγάλη ώθηση για να μπορέσεις να κάνεις και θέατρο. Το θέατρο από την άλλη εμπεριέχει πιο πολύ τη δημιουργία και την άμεση επικοινωνία με το κοινό. Είναι κάτι ζωντανό και διαφορετικό κάθε μέρα. Ο συνδυασμός και των δύο είναι ό,τι καλύτερο μπορεί να συμβεί σε έναν ηθοποιό. Θα διάλεγα ιδανικά μια ταινία στο εξωτερικό, στις ΗΠΑ ή στον ευρωπαϊκό κινηματογράφο. Ασχολούμαι ακόμη με τη σκηνοθεσία και τη φωτογραφία. Έχω σκοπό να κάνω μια ταινία μικρού μήκους, όταν θα έχω περισσότερο χρόνο».\n«Θα έκανα και σειρά στο Netflix. Έρχεται να γεφυρώσει το κενό ανάμεσα στην τηλεόραση και το σινεμά. Σου προσφέρει μια τηλεόραση κινηματογραφικών προδιαγραφών. Είναι μια ευφυέστατη κίνηση, κάτι το οποίο έλειπε και γι’αυτό έχει μεγάλη επιτυχία και αποδοχή από τον κόσμο. Σου δίνει την ευκαιρία να κάνεις πολλά πράγματα. Πολλοί μεγάλοι ηθοποιοί έχουν μεταπηδήσει πλέον στην τηλεόραση. Είναι ευκαιρία και για την Ελλάδα να μπει σε αυτόν τον χώρο καθώς έχουμε πολύ ωραία τοπία για γυρίσματα».\nΤι θα άλλαζες σε εσένα και στον κόσμο;\n«Θα ήθελα να μπορούσα να εξουσιάζω περισσότερο το άγχος μου και να ζω περισσότερο τις στιγμές μου χωρίς να σκέφτομαι τόσο πολύ. Ακόμη, θα ήθελα, αντί να νευριάζουμε στις δύσκολες στιγμές, να γελάμε και να ερωτευόμαστε. Να είμαστε ανοιχτοί σε αυτά γιατί μόνο έτσι θα τα καταφέρουμε».\n«Οι περισσότεροι κοιτούν το ατομικό τους συμφέρον. Αν κοιτάμε το συλλογικό καλό θα βελτιωθούμε και θα τα πάμε πολύ καλύτερα. Στο εξωτερικό υπάρχει περισσότερο η κουλτούρα της ομάδας. Αυτό είναι το πρόβλημά μας. Πρέπει να κοιτάξουμε ο ένας τον άλλον και να φτιάξουμε κάτι που να ανήκει σε όλους».\nΣυμβουλές στους νέους ηθοποιούς\n«Αυτό που θα συμβούλευα τους νέους είναι ότι δεν πρέπει να σκέφτονται λογικά γιατί τότε δεν θα το κάνουν ποτέ. Η υποκριτική είναι ένα επάγγελμα ασταθές, δεν σου δίνει σιγουριά. Πρέπει να δεις όμως γιατί θες να το κάνεις αυτό, τότε δεν θα σου δημιουργηθεί κανένα άλλο ερώτημα. Πας και το κάνεις και ό,τι βγει. Αν είσαι εσύ σίγουρος, δώσεις την ψυχή σου και πιστέψεις σε σένα και στην τύχη σου, τότε θα ανταμειφθείς, με έναν μαγικό τρόπο. Τους λέω να βρουν αυτό που θέλουν και να το κάνουν χωρίς δεύτερη σκέψη».\n«Πρέπει να έχεις το ρίσκο να φας και τα μούτρα σου. Και για μένα, μετά το «Κόκκινο Ποτάμι» είναι δύσκολο να μπω σε κάτι τελείως διαφορετικό και καθημερινό. Αλλά θέλω να το κάνω και είναι μέρος της διαδικασίας».\nΕτοιμάζεται ταινία για τη ζωή της με την Ρούνεϊ Μάρα


Αθλητικά Ποτά - Ροφήματα - Υγιεινά Τρόφιμα | GymBeam.gr\nΑθλητικά Ποτά ή ιοντικά ποτά έχουν σχεδιαστεί για να αναπληρώνουν γρήγορα τα υγρά, τα μέταλλα και τα ιόντα που χρειάζεται το σώμα. Κατά τη διάρκεια της απαιτητικής προπόνησης, ο ιδρώτας δεν αποβάλλει μόνο επιβλαβείς ουσίες και νερό από τον οργανισμό, αλλά και σημαντικά μέταλλα, όπως είναι το νάτριο, το κάλιο και το μαγνήσιο. Με αυτό τον τρόπο, το σώμα χάνει έναν αριθμό ιόντων, και ως εκ τούτου, ο οργανισμός εισέρχεται σε μια ανισορροπία. Σε αυτή την περίπτωση, τα ιοντικά ή αθλητικά ποτά καλύπτουν επαρκώς τις απώλειες.\nΓιατί πρέπει να επιλέξετε ένα ιοντικό ποτό;\nπροσθήκη χαμένου υγρού\nβοηθά στην πρόληψη των μυϊκών σπασμών και της ζάλης\nσυμπληρώνει τα μέταλλα, τα ιόντα και τους ηλεκτρολύτες\nπροσθέτει την απαραίτητη ενέργεια στον αθλητισμό\nδιατηρεί ένα σταθερό επίπεδο δύναμης\nεμποδίζει πιθανή κατάρρευση του σώματος\nΠώς να επιλέξετε ένα ιοντικό ποτό;\nΤα ιοντικά ή αθλητικά ποτά διαφέρουν κυρίως στη σύνθεση και την ποσότητα των δραστικών ουσιών που περιέχουν. Αυτό ονομάζεται τονικότητα. Αυτές οι συγκεντρώσεις των ποτών συγκρίνονται με την τονικότητα του πλάσματος του αίματος και με βάση αυτό, διακρίνουμε:\nΤα υποτονικά ποτά - έχουν χαμηλότερη τονικότητα από το πλάσμα του αίματος.\nΤα ισοτονικά ποτά - έχουν την ίδια τονικότητα, δηλαδή την περιεκτικότητα σε οσμωτικές ουσίες, με το πλάσμα\nΤα υπερτονικά ποτά - έχουν υψηλότερη τονικότητα από το πλάσμα του αίματος\n1. Υποτονικά ποτά\nΤα υποτονικά ποτά χρησιμοποιούνται συχνότερα σε μια σωματική άσκηση διάρκειας έως και μίας ώρας και περιέχουν χαμηλότερη αναλογία ιόντων από το πλάσμα του αίματος. Χρησιμοποιούνται για την ενυδάτωση του σώματος και είναι κατάλληλα για μακράς διάρκειας άσκηση με την οποία χάνουμε μεγάλη ποσότητα ιδρώτα από το σώμα, όπως είναι το τρέξιμο ή η ποδηλασία. Αυτό οφείλεται στο γεγονός ότι τα υποτονικά ποτά παρέχουν ταχεία ενυδάτωση στο σώμα κατά τη διάρκεια της άσκησης, συμπληρώνουν τα μέταλλα, ενώ η περιεκτικότητά τους σε υδατάνθρακες είναι πολύ χαμηλή. Χαρακτηρίζονται από το γεγονός ότι απορροφώνται γρήγορα και το υγρό έχει ταχύτερη πρόσβαση στο σώμα, έτσι είναι κατάλληλα για τη διάρκεια της προπόνησης. Επιπλέον, περιέχουν μέταλλα και βιταμίνες σε ελάχιστες ποσότητες, όπως είναι το κάλιο, το ασβέστιο, το μαγνήσιο, το χλώριο, η βιταμίνη Β6, η βιταμίνη C και άλλες.\nκατάλληλο για μέχρι και 1 ώρα άσκηση\nιδανικό για ευκολότερες προπονήσεις\nσυνιστάται να το καταναλώνετε πριν, κατά τη διάρκεια και μετά από την άσκηση\nπαρέχει γρήγορη ενυδάτωση\nπροσθέτει μέταλλα και βιταμίνες\nπεριέχει λίγους υδατάνθρακες.\n2. Ισοτονικά ποτά\nΤα ισοτονικά ποτά περιέχουν την ίδια αναλογία ιόντων με το πλάσμα του αίματος και χρησιμοποιούνται για να ιοντίζουν το σώμα. Χρησιμεύουν όταν υπάρχει υπερβολική εφίδρωση και η άσκηση δεν υπερβαίνει τη 1 ώρα, όπως σε ένα παιχνίδι σκουός ή τένις. Σε μια τέτοια άσκηση, η οποία είναι αντοχής, απαιτείται παράλληλα πολλή μυϊκή δύναμη, ο ιδρώτας είναι πολύ πιο συγκεντρωμένος και δεν υπάρχει απώλεια υγρών, μόνο απώλειες ιόντων. Επομένως, πρέπει να προστεθούν περισσότερα ιόντα, ιδιαίτερα το νάτριο, το κάλιο, το μαγνήσιο και το ασβέστιο. Τα ισοτονικά ποτά αποτελούν μια πηγή υγρών, σημαντικών ηλεκτρολυτών, δηλαδή μετάλλων και, επίσης, υδατανθράκων, σε περίπου 6 έως 8%. Ως εκ τούτου, είναι κατάλληλα για πιο απαιτητικά συλλογικά αθλήματα, καθώς παρέχουν μια γρήγορη πηγή ενέργειας.\nκάτω από 1 ώρα άσκηση υπερβολικής εφίδρωσης\nιδανικό για έντονες προπονήσεις, αθλήματα αντοχής και δύναμης\nσυνιστάται να τα καταναλώνετε πριν ή μετά από την άσκηση\nσυμπληρώνουν τέλεια τα χαμένα ιόντα και τα μέταλλα\nδεν ενυδατώνουν αρκετά\nέχουν υψηλότερη περιεκτικότητα σε υδατάνθρακες και παρέχουν μια γρήγορη πηγή ενέργειας.\n3. Υπερτονικά ποτά\nΤα υπερτονικά ποτά έχουν πολύ υψηλές συγκεντρώσεις ιόντων, ακόμη υψηλότερες από το πλάσμα του αίματος. Η αθέλητη κατάποση μπορεί να διαταράξει το εσωτερικό περιβάλλον του αθλητή και τη φυσική απόδοσή του ή την προπόνησή του. Παρόλο που χρησιμοποιούνται για θεραπευτικούς σκοπούς, όπου συνήθως δεν χορηγούνται από το στόμα αλλά ενδοφλεβίως, σε ορισμένες περιπτώσεις μπορούν να χρησιμοποιηθούν και στα αθλήματα. Αυτό ισχύει ιδιαίτερα όταν είναι απαραίτητο να συμπληρωθούν μετά από την άσκηση και τα αποθέματα γλυκογόνου εκτός από τα αποθέματα μετάλλων. Έχουν μια δόση υδατανθράκων και, κατά συνέπεια, είναι ιδιαίτερα ευεργετικά στη φάση της αναγέννησης.\nσπάνια χρησιμοποιούνται σε αθλήματα, χρησιμοποιούνται για ιατρικούς σκοπούς\nέχουν υψηλότερη περιεκτικότητα σε υδατάνθρακες και συμπληρώνουν το γλυκογόνο\nευεργετικό κυρίως για αναγέννηση\nΕστίαση του ιοντικού ποτού\nΌταν αποφασίζετε να αγοράσετε ένα ιοντικό ποτό, σίγουρα πρέπει να εξετάσετε το πού εστιάζει το ιοντικό ποτό, λαμβάνοντας, επίσης, υπόψη το χρόνο της κατανάλωσής του, προκειμένου να εκμεταλλευτείτε αυτό που μπορεί να σας δώσει το ποτό. Υπάρχουν 3 βασικοί τύποι εστίασης:\n1.Ενυδάτωση του σώματος που σχετίζεται στενά με την πρόσληψη υγρών κατά τη διάρκεια της ημέρας. Τα υποτονικά ιοντικά ροφήματα, αλλά και το νερό και τα μη ζαχαρούχα ποτά είναι κατάλληλα για το σκοπό αυτό.\n2. Ιοντισμός του σώματος που σχετίζεται στενά με τη φυσική άσκηση και την απώλεια μετάλλων και βιταμινών μέσω του ιδρώτα. Σε αυτή την περίπτωση, είναι σημαντικό να δοθεί έμφαση στη λήψη ισοτονικών ποτών λίγο πριν, κατά τη διάρκεια και, σε ακραίες περιπτώσεις, ακόμη και μετά από τη σωματική άσκηση.\n3. Αναγέννηση του σώματος, το οποίο είναι ένα πολύ σημαντικό μέρος της όλης προπόνησης. Σε αυτή την περίπτωση, μιλάμε για ποτά που δίνουν στο σώμα σημαντικές ουσίες για την προστασία της μυϊκής μάζας και την προώθηση της κυτταρικής αναγέννησης. Πίνονται μόνο μετά από τη σωματική άσκηση, αυτά είναι κυρίως υπερτονικά ποτά.\nΤι άλλο θα μας ενδιέφερε στην αγορά των ιοντικών ποτών;\nΗ πυκνότητα του ποτού - δηλαδή, εάν είναι μια υγρή μορφή, συνήθως ένα συμπύκνωμα σιροπιού για υποτονικά ποτά, ή μια μορφή σκόνης για ισοτονικά ποτά. Το συμπύκνωμα σιροπιού πλεονεκτεί έναντι της σκόνης, καθώς δεν είναι απαραίτητο να το κόψεις και, επομένως, η εφαρμογή του είναι ευκολότερη. Το κόψιμο των ποτών σε σκόνη διαρκεί περισσότερο, και μόλις η σκόνη εμποτιστεί με υγρασία, δεν είναι δυνατό ακόμα και να σπάσεις το ιοντικό ποτό σωστά.\nΗ ευκολία αποθήκευσης - Τα ιοντικά ποτά σε μορφή σιροπιού μπορούν να αποθηκευτούν σε ξηρό μέρος ή σε ψυγείο μετά το άνοιγμα. Αυτό είναι πιο περίπλοκο με τη σκόνη επειδή είναι σημαντικό να διασφαλιστεί ότι δεν θα βραχεί μετά το άνοιγμα, κάτι που μπορεί να συμβεί πολύ εύκολα.\nΗ γεύση του ποτού - αυτός ο παράγοντας είναι σημαντικός στη λήψη αποφάσεων, αλλά και εξατομικευμένος. Κάθε ένας από εμάς έχει διαφορετικά γούστα και, επομένως, εξαρτάται από τις προτιμήσεις σας.\nΠερισσότερα Weider (1)\nΠερισσότερα Ανανάς (3) Κεράσι (3) multifruit (2) Μοχίτο (2) Bitter Lemon (2) Λευκό Γκρείπφρουτ (1) Καρπούζι - Φράουλα (1) Καρπούζι (1) Ροδάκινο - Φρούτα του Πάθους (1) green tea lime (1) Sour Cherry (1) Red Fresh (1) Βατόμουρο - Κράνμπερι (1) lime & mint (1) Τροπικό (1) Βερίκοκο (1) Ice Tea Ροδάκινο (1) Ροδάκινο - Maracuja (1) Μιξ Φρούτων (1) Μιξ Μούρων (1) Λαιμ (1) Λεμόνι - Λαιμ (1) Πράσινο Τσάι - Λεμόνι (1) Πράσινο Μήλο (1) Φρέσκο Μήλο (1) Φρούτα του Δάσους (1) Elderflower (1) Κεράσι - Φραγκοστάφυλλο (1) Φραγκοστάφυλλο (1) Blackberry - Λαιμ (1) pure (1)\nΠερισσότερα 800 g (1) 20 x 31,5 g (1)\nΙσοτονικό Ποτό Isodrinx - Nutrend


Το φετινό Πανελλήνιο Πρωτάθλημα κλειστού θα είναι διαφορετικό! Ποιοι είναι οι λόγοι… - StivosTime\nΤο φετινό Πανελλήνιο Πρωτάθλημα κλειστού θα είναι διαφορετικό! Ποιοι είναι οι λόγοι…\nΤόλης Λελεκίδης Δημοσιεύτηκε στις 17/02/2022 • 16:25\nΜία από τις ενέργειες που θα γίνουν στο Πανελλήνιο Πρωτάθλημα κλειστού στο ΣΕΦ είναι η ειδική παρουσίαση των αθλητών που θα μετέχουν στον τελικό του αγωνίσματός τους.\nΤο Σαββατοκύριακο 26-27 Φεβρουαρίου θα διεξαχθεί στο ΣΕΦ το Πανελλήνιο Πρωτάθλημα κλειστού. Μια διοργάνωση που θα έχει διαφορετική αίγλη.\nΗ Διοίκηση του ΣΕΓΑΣ, σύμφωνα με το ρεπορτάζ του Stivostime, έχει προχωρήσει σε μια σειρά από ενέργειες που θα προδώσουν ειδικό χαρακτήρα στη διοργάνωση.\nΤο πιο σημαντικό είναι η ξεχωριστή παρουσίαση που θα γίνεται στους αθλητές και τις αθλήτριες που θα μετέχουν στους τελικούς των αγωνισμάτων τους.\nΗ Διοίκηση της Ομοσπονδίας έχει έρθει και σε επαφή με την ΕΡΤ και η μετάδοση θα μπει και αυτή σε διαφορετική βάση.\nΕπίσης, θα υπάρχει παρουσίαση των χορηγών του ΣΕΓΑΣ και στα μάτριξ θα υπάρχουν ειδικές αναφορές. Στα σχέδια είναι να χρησιμοποιηθεί και το κεντρικό cube. Του ηλεκτρονικού πίνακα οροφής που βρίσκεται στο Στάδιο Ειρήνης και Φιλίας.\nΣημαντικό είναι ότι επετράπη η είσοδος στα στάδια στο 50% χωρητικότητας. Κάτι που σημαίνει ότι οι αγώνες θα γίνουν με παρουσία φιλάθλων. Σίγουρα θα «ζεστάνουν» την ατμόσφαιρα στους αθλητές και αθλήτριες που θα κάνουν τη δική τους προσπάθεια στον αγωνιστικό χώρο του φαληρικού σταδίου.\nΣτο Πανελλήνιο Πρωτάθλημα αναμένεται να πάρουν μέρος κορυφαίοι Έλληνες αθλητές και αθλήτριες. Όπως ο Μίλτος Τεντόγλου στο μήκος, ο Εμμανουήλ Καραλής στο επί κοντώ, η Ραφαέλα Σπανουδάκη στα 60μ., ο Κώστας Δουβαλίδης στα 60μ. Και πολλοί άλλοι.\nΕπίσης, μία ημέρα νωρίτερα από το Πανελλήνιο Πρωτάθλημα, θα γίνει η γιορτή βράβευσης των κορυφαίων του 2021. Μια εκδήλωση που θα γίνει στο ξενοδοχείο Grand Hyatt, που πρόσφατα η Διοίκηση του ΣΕΓΑΣ ήρθε σε πολύ σημαντική χορηγική συμφωνία. Και σε αυτή την εκδήλωση θα υπάρχουν καινοτομίες.\nΆλλη μια σημαντική κίνηση της Διοίκησης που δείχνει τη διάθεση να βάλει τον ελληνικό στίβο σε άλλες βάσεις.\nΚαι αυτή είναι μόνο η αρχή, αφού ο σκοπός είναι το Πανελλήνιο Πρωτάθλημα Ανδρών- Γυναικών ανοιχτού να έχει μορφή γιορτής για τον στίβο. Να θυμίσουμε ότι η φετινή διοργάνωση θα διεξαχθεί στο Καυτανζόγλειο στάδιο στη Θεσσαλονίκη το Σαββατοκύριακο 25 και 26 Ιουνίου.\n#Tags: Πανελλήνιο Πρωτάθλημα κλειστού στίβουΣΕΓΑΣΣΕΦ\n« Μεγάλη βολή ο Βαλερί Πρόνκιν στη σφυροβολία!\nΣτίβος: Ειδήσεις από όλο τον κόσμο (17/2/2022) »


Ηλεκτρονικά πορτοφόλια | Μάθε τα πάντα εδώ! – spydie\nΗλεκτρονικά πορτοφόλια | Μάθε τα πάντα εδώ!\nAuthor: editor Published Date: February 7, 2022 Leave a Comment on Ηλεκτρονικά πορτοφόλια | Μάθε τα πάντα εδώ!\nΌλοι έχουμε ακούσει για τα e-wallets, αλλά γνωρίζουμε τι στην ουσία είναι; Πρόκειται για ένα είδος γρήγορου και αξιόπιστου τρόπου συναλλαγής που τον τελευταίo καιρό γνωρίζει μεγάλη απήχηση. Μέσω μια ψηφιακής κάρτας πραγματοποιείς τις συναλλαγές σου από τον υπολογιστή ή το κινητό σου χωρίς ταλαιπωρία. Στην ουσία κάνει την ίδια δουλειά που θα έκανε η χρεωστική ή η πιστωτική σου κάρτα καθώς μπορείς να κάνεις αγορές μέσω internet ή να κάνεις διαδικτυακές συναλλαγές. Πλέον τα περισσότερα ηλεκτρονικά πορτοφόλια είναι σε θέση να σου παρέχουν και χρεωστική κάρτα η οποία αναγνωρίζεται παντού και λειτουργεί όπως οι υπόλοιπες.\nΠως λειτουργεί ένα ηλεκτρονικό πορτοφόλι\nΗ λειτουργία ενός e-wallet είναι σχετικά απλή. Αρχικά να αναφέρουμε ότι για λόγους ασφάλειας διαθέτει κωδικό πρόσβασης. Στην ουσία αποθηκεύεις τα χρήματα σου σε έναν ηλεκτρονικό προπληρωμένο λογαριασμό και μπορείς οποιαδήποτε στιγμή να πραγματοποιήσεις οποιαδήποτε online συναλλαγή. Αυτή μπορεί να είναι ότι θέλεις, από αγορά εισιτηρίων για κάποιο ταξίδι μέχρι παραγγελίες φαγητού, αλλά το κυριότερο είναι ότι μπορείτε να κάνετε συναλλαγές σε όλα τα νόμιμα καζίνο live στην Ελλάδα.\nΠάμε να δούμε τώρα τα βήματα για τη δημιουργία λογαριασμού:\nΒήμα 1: Εγκατάσταση του λογισμικού του εκάστοτε e-wallet στη συσκευή σου\nΒήμα 2: Συμπλήρωση των στοιχείων που σου ζητούνται\nΒήμα 3: Διαδικασία ταυτοποίησης. Εδώ θα χρειαστεί να στείλετε τα έγγραφα που θα σας ζητηθούν. Αυτά συνήθως είναι ταυτότητα και κάποιο αποδεικτικό της διεύθυνσής σας, το οποίο να είναι στο όνομά σας.\nΑξίζει να αναφέρουμε ότι άπαξ και ολοκληρώσεις την πρώτη σου αγορά , όπου θα χρειαστεί να συμπληρώσεις μία φόρμα πληρωμής, τα στοιχεία σου αποθηκεύονται στη βάση δεδομένων του συστήματος και στην επόμενη σου αγορά συμπληρώνονται αυτόματα χωρίς να ταλαιπωρήστε κάθε φορά να γράψετε.\nΑσφάλεια ηλεκτρονικών πορτοφολιών\nΘα αναρωτιέται κανείς αν τα ηλεκτρονικά πορτοφόλια είναι αξιόπιστα. Έχουμε την απάντηση, η οποία είναι ότι τα e-wallets είναι 100% αξιόπιστα και ασφαλή. Δεν είναι τυχαίο ότι πλέον πάρα πολύς κόσμος χρησιμοποιεί τις υπηρεσίες τους. Εκατομμύρια χρήματα διακινούνται καθημερινά στο e wallets, τα οποία βρίσκονται και στο χρηματιστήριο. Τέλος να αναφέρουμε ότι ελέγχονται από μεγάλες ευρωπαϊκές τράπεζες οι οποίες αν μη τι άλλο πιστοποιούν την αξιοπιστία και νομιμότητα αυτών των πορτοφολιών.\nΌπως κάθε διαδικτυακή σελίδα έτσι και τα e wallets έχουν κωδικούς ασφαλείας τους οποίους θα πρέπει να ανανεώνετε, να τους προστατεύεται και να τους κρατάτε κρυφούς σε τρίτους. Καλό θα είναι ανά τακτά χρονικά διαστήματα να αλλάζετε τον κωδικό σας και να χρησιμοποιείτε δύσκολα μοτίβα για να είναι ακόμα πιο ασφαλής.\nΑξίζει να σημειωθεί ότι πλέον τα ηλεκτρονικά πορτοφόλια σου δίνουν τη δυνατότητα να ελέγχεις την ταυτότητα σου σε 2 βήματα. Ουσιαστικά σου στέλνεται εκείνη την ώρα ένας κωδικός στο κινητό σου ή στο email σου τον οποίο θα πρέπει να καταχωρήσεις εντός κάποιο χρονικού πλαισίου για να εισέλθεις στην εφαρμογή τους.\nΠλεονεκτήματα ενός e-wallet\nΘα αναρωτιέσαι τώρα, εντάξει είναι ασφαλή και αξιόπιστα αλλά γιατί να μην χρησιμοποιήσω την κάρτα μου ή τον τραπεζικό μου λογαριασμό. Έχουμε και εδώ την απάντηση. Οι συναλλαγές με τα ηλεκτρονικά πορτοφόλια έχουν πολλά και καίρια πλεονεκτήματα.\n✅Διαθέτει και φυσική μορφή κάρτας. Όπως ήδη είπαμε πολλά ηλεκτρονικά πορτοφόλια προσφέρουν και τη δυνατότητα παροχής χρεωστικής κάρτας τύπου Mastercard. Με αυτή ότι ποσό διαθέτετε στο πορτοφόλι σας μπορείτε να το αξιοποιήσετε είτε μέσω ηλεκτρονικών αγορών είτε με τη φυσική παρουσία σας σε κάποιο κατάστημα. Το σημαντικότερο ωστόσο είναι ότι μπορείτε εύκολα και γρήγορα να κάνετε μέσω της κάρτας αυτής ανάληψη από ο οποιοδήποτε ATM με μικρή χρέωση.\n✅Ταχύτατες μεταφορές χρημάτων. Μπορείς με ευκολία και αξιοπιστία να μεταφέρεις χρήματα από ένα e-wallet σε ένα άλλο τρίτου και τα χρήματα πιστώνονται εντός λίγων λεπτών. Μπορείς στη συνέχεια να τα κάνεις ανάληψη από ATM ή να τα αξιοποιήσεις όπως επιθυμείς. Πέρα από γρήγορες είναι και αρκετά φθηνές οι μεταφορές μεταξύ ηλεκτρονικών πορτοφολιών καθώς σε κάποια e-wallets η προμήθεια είναι 0€ ενώ σε άλλα είναι το 1-2%.\n✅Μεγαλύτερη ασφάλεια από τις υπόλοιπες τραπεζικές κάρτες. Στις περισσότερες περιπτώσεις αν χάσετε την κάρτα σας (πιστωτική ή χρεωστική) θα πρέπει να έρθετε σε επικοινωνία με την εκάστοτε τράπεζα και να την ακυρώσετε, μια σε πολλές περιπτώσεις χρονοβόρα διαδικασία. Με τα e-wallets όμως, μπορείτε να ακυρώσετε την κάρτα μέσα από την εφαρμογή σας με το πάτημα ενός κουμπιού. Επιπλέον όπως προείπαμε ακόμα και να αποκαλυφθούν τα στοιχεία σας σε κάποιον τρίτο, μπορείτε να νιώθετε ασφαλής με την ταυτοποίηση 2 βημάτων. Τέλος ακόμα και να χάσετε την συσκευή σας, μην αγχώνεστε, μπορείτε να μπείτε στο ηλεκτρονικό σας πορτοφόλι από οποιοδήποτε υπολογιστή ή κινητό βάζοντας τα στοιχεία σας.\n✅Ταχύτητα αναλήψεων από online live casino. Το σημαντικότερο πλεονέκτημα για τους παίκτες σε οποιοδήποτε casino live. Μπορείτε να καταθέσετε και να κάνετε ανάληψη με ηλεκτρονικό πορτοφόλι. Γιατί να το κάνετε αυτό; Αρχικά να πούμε ότι συνήθως δεν χρειάζεται να ταυτοποιήσετε το e-wallet σας, όπως γίνεται με τις τραπεζικές κάρτες. Έπειτα όλες οι συναλλαγές γίνονται γρήγορα και είναι διαθέσιμες στο πορτοφόλι σας εντός κυριολεκτικά λίγων ωρών. Και το σημαντικότερο, ολοκληρώνονται και Σαββατοκύριακα, ημέρες δηλαδή οι οποίες δεν είναι εργάσιμες.\nΠοια είναι τα ηλεκτρονικά πορτοφόλια\nΑποτελεί το πιο δημοφιλές και διαδεδομένο ηλεκτρονικό πορτοφόλι στον κόσμο αυτή τη στιγμή. Παρέχει τις υπηρεσίες της σε εκατομμύρια κόσμο και είναι διαθέσιμη σε περισσότερες από 200 χώρες. Η ευκολία και ταχύτητα των συναλλαγών είναι το χαρακτηριστικό της ενώ οι αναλήψεις από το online live casino πραγματοποιούνται εντός λίγης ώρας και χωρίς κάποια χρέωση. Μέσω της χρεωστικής της κάρτας μπορείτε να κάνετε εύκολα συναλλαγές και διαθέτει 24ώρη εξυπηρέτηση Ελλήνων πελατών 365 το χρόνο. Στα μείον, είναι ότι χρεώνεται η μεταφορά μεταξύ λογαριασμών skrill και για να βγάλεις την κάρτα πρέπει να δώσεις το αντίτιμο των 10 ευρώ.\nΑπόλυτα αξιόπιστο και με πολύ εύκολη διαδικασία εγγραφής. Κι αυτή έχει μεγάλη απήχηση στο κοινό. Βάσει στατιστικών τα μεγαλύτερο κομμάτι των εσόδων του συγκεκριμένου e-wallet είναι από το online gambling και να προσθέσουμε ότι δεν υπάρχουν χρεώσεις στις συναλλαγές με τα online live casino.Οι αναλήψεις επιπλέον ολοκληρώνονται άμεσα και διαθέτει 24ώρο τμήμα εξυπηρέτησης πελατών. Τέλος μπορείς να έχεις κάρτα χρεωστική για όλες τις αγορές σου online και μη. Στα αρνητικά ότι και εδώ υπάρχει και εδώ μια μικρή χρέωση μεταφοράς από neteler σε neteler λογαριασμό και για την παροχή κάρτας πληρώνεις το αντίτιμο των 10€.\nΕίναι το πρώτο e-wallet που έκανε την εμφάνισή του στην Ελλάδα. Διαθέτει κάρτα ψηφιακή για να σε διευκολύνει με όλες τις online συναλλαγές σου. Και εδώ δεν υπάρχουν έξτρα χρεώσεις μέσω συναλλαγών με casino online live και οι αναλήψεις ολοκληρώνονται εντός λίγης ώρας. Έχει άρτια καταρτισμένο τμήμα εξυπηρέτησης πελατών και στα αρνητικά μπορούμε να πούμε ότι δεν διαθέτει φυσική μορφή κάρτα εκτός της business.\nΗ Paysafe αποτελεί ένα από τα δημοφιλέστερα ηλεκτρονικά πορτοφόλια στην Ελλάδα. Μπορείς να προμηθευτείς από χιλιάδες σημεία Paysafe card έναντι αντιτίμου (5€ ,10€, 25€, 50€ ή 100€) και φορτίζοντας το ηλεκτρονικό σου πορτοφόλι να προβείς σε κατάθεση στο online live casino της επιλογής σου. Η ανάληψη γίνεται ταχύτατα και δεν υπάρχουν έξτρα χρεώσεις σε περίπτωση που κερδίσεις και πλέον υπάρχει και φυσική μορφή κάρτας τύπου mastercard για να διευκολύνει τις συναλλαγές σου. Είναι απόλυτα ασφαλής και διαθέτει ελληνικό τμήμα εξυπηρέτησης πελατών για να σας διευκολύνει με οποιοδήποτε ζήτημα. Στα μειονεκτήματα είναι ότι σε περίπτωση που χάσεις την Paysafe card που έχεις αγοράσει δεν μπορείς να βρεις από πουθενά αλλού τον 16ψήφιο κωδικό και ότι ο μόνος τρόπος ανάληψης από το acccount είναι μέσω τραπεζικού εμβάσματος.\nΑποτελεί ένα 100% αξιόπιστο ηλεκτρονικό πορτοφόλι και μέρα με τη μέρα αποκτάει όλο και μεγαλύτερο κοινό. Μπορείτε να καταθέσετε με ευκολία σε ένα online casino live και η ανάληψη γίνεται άμεσα. Διαθέτει και ψηφιακή και φυσική μορφή κάρτας τύπου mastercard, για να κάνετε όλες τις αγορές σας χωρίς πρόβλημα. Τέλος να τονίσουμε ότι δεν υπάρχουν έξτρα χρεώσεις από τα online casino στις συναλλαγές σας.\nΗ επιλογή για ποιο ηλεκτρονικό πορτοφόλι θα χρησιμοποιήσετε είναι δική σας και όποιο και να επιλέξετε να γνωρίζετε πως είναι καθ’ όλα νόμιμο και αξιόπιστο.\nTagged εδώ, Ηλεκτρονικά, Μάθε, πάντα, πορτοφόλια, Τα\n← «Penalty – ShootOut» και η αγωνία στο κόκκινο!\nΤζόκερ Online | Μάθε τα πάντα για το Tzoker από το Bet-hoven →


ΣΥΝΤΑΓΕΣ ΤΗΣ ΚΑΡΔΙΑΣ: Λιαστός πελτές ντομάτας\nΤώρα το καλοκαίρι οι ντομάτες έχουν την τιμητική τους.\nΕίναι η ιδανική ευκαιρία να φτιάξουμε μόνοι μας ντοματοπελτέ και να τον συντηρήσουμε για μεγάλο διάστημα.\nΜπορούμε να τον χρησιμοποιήσουμε φυσικά στα φαγητά μας, αλλά και σαν μεζεδάκι επάνω σε ψωμάκι με λάδι, με ελιές, τυράκι ή ότι άλλο μας αρέσει.\nΠριν λίγες μέρες σας είχα δείξει πως ετοιμάζουμε σπιτικό πελτέ με βράσιμο ή στον φούρνο.\nΣήμερα θα σας δείξω τη μέθοδο "λιασίματος" του πελτέ.\nΟ λιαστός πελτές δεν είναι κάτι το δύσκολο να γίνει.\nΕίναι νόστιμος και κυρίως επιλέγουμε εμείς την πρώτη ύλη που θα χρησιμοποιήσουμε.\nΚλείστε το άρωμα, τη γεύση, τις ιδιότητες, τη νοστιμιά της ντομάτας, σε όμορφα γυάλινα βάζα και χαρείτε τα όλο το χειμώνα!!\nΠάμε να σας πω πως έμαθα από την μητέρα μου να φτιάχνω λιαστό πελτέ ντομάτας!\nντοματάκια ποικιλίας Ρόμα (πομοντόρι), όσα θέλετε\nτούλι ή τουλπάνι\nΑγοράζουμε γερά, ώριμα και με κρουστή σάρκα ντοματάκια ρόμα ή πομοντόρι όπως λέγονται αλλιώς.\nΤα πλένουμε καλά και χαράσσουμε λίγο τη μύτη τους σταυρωτά, με κοφτερό μαχαίρι.\nΤα ζεματάμε για 1-2 λεπτά σε φαρδιά κατσαρόλα με αρκετό νερό που βράζει και κατόπιν τα βάζουμε σε σουρωτήρι να στραγγίσουν.\nΑφού μισοκρυώσουν τα ξεφλουδίζουμε και αφαιρούμε όσους περισσότερους σπόρους μπορούμε.\nΚατόπιν τα αλέθουμε σε μίξερ ή στο μούλτι, να γίνουν πολτός.\nΒάζουμε τον πολτό αυτό σε ταψί ή ταψιά ανάλογα με την ποσότητα που έχουμε.\nΠροσθέτουμε αλάτι, περίπου 1 κουταλιά της σούπας κοφτή για κάθε γεμάτο, μεγάλο ταψί της κουζίνας.\nΘα πρέπει να θυμόμαστε να δοκιμάζουμε πρώτα το φαγητό στο οποίο θα χρησιμοποιήσουμε τον πελτέ και μετά να αλατίζουμε.\nΤο σκεύος που θα μπει ο πολτός της ντομάτας, θα πρέπει να είναι φαρδύ, ώστε να εξατμιστεί το περίσσιο υγρό και ο πολτός να γίνει πελτές.\nΣκεπάζουμε το ταψί με ψιλό τούλι ή τουλπάνι, το οποίο δένουμε και στερεώνουμε γύρω από το ταψί με σπάγκο ή κάτι άλλο, ώστε να μην υπάρχει κίνδυνος κάτι να πέσει μέσα και να χαλάσει τον πελτέ.\nΤοποθετούμε το ταψί σε κάποιο μέρος που να έχει όσο το δυνατόν περισσότερη ηλιοφάνεια και να μην μπορούν να το φθάσουν ζώα.\nΚατά την διάρκεια της έκθεσης του πολτού της ντομάτας στον ήλιο, θα πρέπει να τον ανακατεύουμε με ένα κουτάλι και να ξαναδένουμε καλά το τούλι με τον σπάγκο.\nΤο βράδυ θα βάζουμε το ταψί μέσα στο σπίτι.\nΌταν ο πελτές πήξει και έχει πάρει την επιθυμητή πυκνότητα, τον βάζουμε σε γυάλινα βρασμένα βάζα.\nΠατάμε με κουτάλι να πάει παντού και να μην υπάρχουν κενά αέρα.\nΚαλύπτουμε την επιφάνεια του πελτέ με λάδι για να μην μουχλιάσει και μας χαλάσει.\nΣφραγίζουμε καλά και φυλάμε τα βάζα σε δροσερό μέρος ή καλύτερα στο ψυγείο.\nΌταν ανοίγουμε κάποιο βάζο, αφού πάρουμε την ποσότητα του πελτέ που θέλουμε, θα πρέπει να μην ξεχνάμε να τον στρώνουμε πάλι με κουτάλι και να τον καλύπτουμε με λάδι.\nΑν ζείτε σε πόλη και ειδικά μεγάλη, δεν θα συνιστούσα την μέθοδο αυτή, λόγω της ρύπανσης της ατμόσφαιρας.\nΑν πάλι ζείτε σε μέρος με καθαρό αέρα, δοκιμάστε την.\nΝα θυμάστε ότι συμφέρει οικονομικά να φτιάξετε τον πελτέ ντομάτας, με όποιον τρόπο και αν διαλέξετε, το καλοκαίρι φυσικά που είναι στην εποχή της η ντομάτα. Συγχρόνως έχει τις ουσίες και τα αρώματα πλήρως την εποχή αυτή.\nΕάν πρόκειται να αγοράσετε την πρώτη ύλη και δεν έχετε δική σας, προτείνω να προτιμήσετε το ντοματάκι ρόμα ή αλλιώς πομοντόρι, γιατί όπως ήδη ανέφερα έχουν περισσότερη ψίχα και λιγότερα υγρά.\nΓι΄ αυτό και προτιμάται από τις βιομηχανίες επεξεργασίας ντομάτας.\nΣίγουρα ο σπιτικός πελτές έχει το άρωμα της ντομάτας σε μεγάλο βαθμό, καθώς και τη γεύση της.\nΚαλημερα Ειρηνη.Πολυ χρησιμη και πολυτιμη θεωρω την σημερινη σου αναρτηση.Με ολα τα βιομηχανοποιημενα σκευασματα που εισβαλλουν στο σπιτι μας,θελοντας και μη ,αυτες οι οδηγιες για υγιεινη παστα ντοματας ειναι πραγματικα ανεκτιμητη!Ειδικα ,και επιμενω σ'αυτο,οταν προερχονται απο κιτρινισμενα απο τηνχρηση τετραδια η απο τις οικογενειακες συνταγες και παραδοσεις!!Υπεροχη λοιπον η παστα ντοματας,κριμα μονο που αυτοπεριοριζομαι,κατοπιν δικης σου συμβουλης,για τηντοποθεσια παρασκευης.Βλεπεις ζω στο κεντρο της -κατα τα αλλα-ομορφης Θεσσαλονικης και το βλεπω λιγο δυσκολο με τα καυσαερια να την φτιαξω.Τουλαχιστον καταγραφεται και σιγουρα θα χρησιμοποιηθει .Φιλια πολλα και ευχαριστω.\nΚαλη σου μερα Ειρηνη!!!\nΓεια στα χερια σου,και χαρα στο κουραγιο σου...δεν εχω φτιαξει ποτε μου και θα το ηθελα πολυ να προσπαθησω να φτιαξω κι εγω..\nΣε ευχαριστουμε πολυ για την συνταγη,να εισαι καλα!!!\nΕξαιρετικός και ο συγκεκριμένος πελτές και οι οδηγίες σου είναι πάλι σαφέστατες και αναλυτικές!\nΑναμφίβολα η γεύση του θα υπερέχει κατά έτη φωτός από τα έτοιμα σκευάσματα του εμπορίου!\n5 July 2012 at 09:33\nΚαλημέρα Ειρήνη μου δεν έχω φτιάξει ποτέ. Πρέπει να είναι καταπληκτικός τόσο σε γεύση όσο και σε άρωμα!Προτιμώ χίλιες φορές οτιδήποτε σπιτικό!Μπράβο σου και οι οδηγίες σου ακριβής!\n5 July 2012 at 09:47\nΗ γιαγιά μου έφτιαχνε τον πελτέ έτσι και τώρα που το διάβαζα το θυμήθηκα, ήμουν πιτσιρίκα τότε και δεν πρόσεχα και πολύ τι έκαναν....Σαν σε όνειρο, αυτό όμως που δεν ξεχνώ είναι ο πελτές αυτός απλωμένος στο ψωμάκι μας για κολατσιό ή απογευματινό! Αν έχω κουράγιο μπορεί να το επιχειρήσω :)\n5 July 2012 at 11:01\nΑλλη μια υπέροχη και χρήσιμη ανάρτησή σου Ειρήνη μου!!\nΓια την Αθήνα πολύ δύσκολο το βρίσκω να φτιάξω λιαστό πελτέ, θα βολευτώ με τις άλλες δυο λύσεις που μας πρότεινες.\nΗδη έχω προμηθευτεί ντοματάκια για το εγχείρημα!!\nΤέλεια και η συνταγή σου και σίγουρα θα έχει απίστευτη γεύση ο συγκεκριμένος πελτές!Φιλάκια πολλά!\n5 July 2012 at 12:46\nΦωτεινή, τα παλιά και κιτρινισμένα τετράδια συνταγών, περιέχουν θησαυρούς-συνταγές. Και αυτό γιατί ήταν δοκιμασμένες χρόνια και χρόνια και πολλές από αυτές φτιάχνονταν με την προϋπόθεση, να διατηρήσουν λαχανικά, κρέας, πάστα ντομάτας και τόσα άλλα, εκτός ψυγείου. Γι' αυτό και τις θεωρώ πολύτιμες.\nΠαρ' όλα αυτά δεν πρέπει να αγνούμε ότι μας έχει προσφέρει η εξέλιξη ως τώρα, αλλά να προσπαθούμε να συνδυάσουμε την παράδοση με την γνώση. Τα απότελέσματα θα είναι πολύ καλύτερα, πιστεύω.\nΓωγούλα, με τον συγκεκριμένο τρόπο, έφτιαχνε η γιαγιά μου στο νησί, τον πελτέ. Το ίδιο έκανε και η μητέρα μου, τα καλοκαίρια στα Σελίνια, στην ταράτσα του εξοχικού μας, στο κτήμα.\nΑυτός ο πελτές έχει ιδιαίτερη γεύση. Δοκίμασε φέτος να τον φτιάξεις.\n5 July 2012 at 13:56\nΠάνω κάτω πόσες μέρες κρατάει αυτή η διαδικασία; Πάντως φαίνεται λαχταριστή!!\nΠολύ χρήσιμη η ανάρτηση σου Ειρήνη! Δε σου υπόσχομαι ότι θα το κάνω αλλά πραγματικά ζηλεύω το χρώμα και φαντάζομαι τη νοστιμιά του!\nΕρμιόνη, οπωσδήποτε ο σπιτικός πελτές είναι το κάτι άλλο, τον φτιάχνουμε εμείς όπως θέλουμε. Ο λιαστός πελτές είναι ο πιο εύκολος από όλους, αν και πιο χρονοβόρος. Πιστεύω ότι, με τις οδηγίες που δίνουμε, είναι ακόμα πιο εύκολη η παρασκευή του.\nΕλένη και εγώ προτιμώ τέτοιου είδους σπιτικές παρασκευές. Πιστεύω ότι η γεύση είναι καλύτερη και η ποιότητα είναι θέμα της επιλογής μας.\nΕλπίζω η περιγραφή της συνταγής, να φανεί χρήσιμη σε όσους θέλουν να δοκιμάσουν να τον φτιάξουν.\n5 July 2012 at 16:27\nΈφη, αντίθετα εγώ πρόσεχα τι έκανε η μητέρα μου και συνήθως την βοηθούσα. Οπότε τα θυμάμαι και τα φτιάχνω σήμερα και εγώ με την σειρά μου. Τέτοιου είδους παραδόσεις, δεν πρέπει να χάνονται, αλλά να συνεχίζονται και να βελτιώνονται.\nΚαλή επιτυχία, αν τον φτιάξεις.\nΈλενα, δεν θα συνιστούσα σε κάποιον να φτιάξει λιαστό πελτέ, αν ζει σε μεγάλη πόλη, λόγω της ρύπανσης της ατμόσφαιρας. Καλύτερα ο βραστός πελτές ή του φούρνου.\nΕίναι όμως ωραία επιλογή, για όσους ζουν σε τόπο με καθαρή ατμόσφαιρα. Ο λιαστός πελτές έχει ιδιαίτερη γεύση.\nΚαλή επιτυχία με τα ντοματάκια.\nΚαλό απόγευμα να έχουμε.\n5 July 2012 at 16:47\nΣπυριδούλα, η γεύση του λιαστού πελτέ, είναι καταπληκτική, είτε μέσα σε φαγητό, είτε πάνω σε ψωμάκι. Από αυτές που δεν ξεχνιούνται εύκολα.\nΜαρί, ο χρόνος που χρειάζεται για την όλη διαδικασία, είναι ανάλογος με την ποσότητα πελτέ που πρόκειται να λιάσουμε, πόσο ρηχά είναι τα σκεύη που χρησιμοποιούμε. Ακόμα, με το πόση ηλιοφάνεια και ζέστη έχει στην περιοχή που ζούμε, πράγμα που συμβάλλει στην πιο γρήγορη εξάτμιση των υγρών του ντοματοπολτού. Γι' αυτό δεν μπορώ να δώσω, ακριβή χρόνο. Πάντως αξίζει τον κόπο, να διαθέσουμε τον απαραίτητο χρόνο για να τον παρασκευάσουμε. Το αποτέλεσμα θα μας αποζημιώσει.\nΗ πεθερά μου τον έκανε λιαστό!\nΟ δε πατέρας τον απαλάμβανε πάνω σε αυγό μάτι!!!!! Εγώ δεν απόκτησα τα γούστα του και τον τρώω μόνο μαγειρευτό !!!!!!!!!!χιχιχι\nΟποιος μπορεί να φτιάχνει δικά του πράγματα είναι ότι καλύτερο Ειρηνούλα μου! γεια στα χεράκια σου και του χρόνου να ξαναφτιάξεις !!!!\nφιλια πολλά και καλό απόγευμα.\nMia Maria, αν τον είχες γευτεί έστω και μια φορά, είμαι σίγουρη ότι θα διέθετες τον απαραίτητο χρόνο, για να φτιάξεις λιαστό πελτέ. Είναι νόστιμος και θα σε κερδίσει με την πρώτη δοκιμή.\nΑν έχεις την δυνατότητα, δοκίμασε να τον φτιάξεις.\nΜαρία, η αλήθεια είναι ότι, πάνω σε αυγό μάτι, δεν τον έχω δοκιμάσει. Είναι μια καινούργια πρόταση.\nΣίγουρα η πεθερά σου, έφτιαχνε ωραίο λιαστό πελτέ.\nΘα σου έλεγα να τον δοκιμάσεις, πάνω σε ψωμάκι, μαζί με άλλα μεζεδάκια, κρασάκι ή ουζάκι, ή τσικουδιά. ΑΠΑΙΧΤΟΣ!! Βάλε και καμιά θαλασσινή λιχουδιά από δίπλα. Πωπωπωπώ!! Παρασύρθηκα σε κραιπάλες και κρασοκατανύξεις πάλι!!! Χαχαχά!!\nbeauty str said...\nΕξαιρετική συνταγή! Δεν έχω δοκιμάσει να φτιάξω ποτέ...\n5 July 2012 at 23:01\nbeauty star, πάντα υπάρχει η πρώτη φορά! Ευκαιρία να δοκιμάσεις να φτιάξεις πελτέ, η εποχή της ντομάτας ήρθε!\n5 July 2012 at 23:51\nΚαλησπέρα Ειρηνάκι μου...αυτόν τον πολτό έμαθα να τον κάνω πέρυσι στο σεμινάριο αλλά δεν τον έχω φτιάξει ακόμα. Είναι πράγματι τέλειος και οι οδηγίες σου πολύ σαφείς... σε λίγες μέρες λέω να τον φτιάξω!!! Φιλιά\nΚική, φτιάξε τον και πες μας πως σου έγινε. Έχει κατά την γνώμη μου, ακόμα πιο ωραία γεύση από τους άλλους πελτέδες. Καλή επιτυχία.\nΦτιάχνω λιαστό τοματοπελτέ τα 4 τελευταία χρόνια!\nΤη μέθοδο την περιέγραψα σε μια περσινή μου ανάρτηση εδώ!\nΌπως θα διαβάσετε, λιάζω το τοματάκι πριν το συνθλίψω!\nΑπό φέτος,λιάζω και τον πελτέ, αφού τον βγάλω από τη σακούλα, όπως το περιγράφω στην ανάρτηση!\nΤα υπόλοιπα είναι τα ίδια με τη συνταγή της Ειρήνης!\n8 September 2012 at 21:15\nΣαλωνίτη, αγαπητέ αναγνώστη, καλώς ήλθατε στο μπλογκ των Συνταγών της Καρδιάς. Διάβασα την ανάρτησή σας. Κατά την γνώμη μου, αυτό που περιγράφετε στο δικό σας μπλογκ, είναι συνταγή για βραστό πελτέ. Και αυτό γιατί, για να χάσει ο πολτός ντομάτας τα περίσσια υγρά του και να φθάσει να πάρει την μορφή του πελτέ, τον στραγγίζετε σε πάνινη σακούλα και μετά τον βράζετε. Αφήνοντας τις ντομάτες μόνο για μία ημέρα στον ήλιο, ουσιαστικά αυτό που πετυχένετε είναι να τις αφυδατώνετε λίγο.\nΗ συνταγή για λιαστό πελτέ που δίνουμε εδώ, είναι αυτή που οι νοικοκυρές της οικογένειάς μου, φτιάχνουν από γενιά σε γενιά, προσαρμοσμένη σε ελάχιστα σημεία στη σημερινή εποχή. Η μετατροπή του πολτού της ντομάτας σε πελτέ ντομάτας, οφείλεται αποκλειστικά στην θερμότητα του ήλιου.\nΚαλή επιτυχία στην φετινή παρασκευή του ντοματοπελτέ σας.\n10 September 2012 at 09:43


Τι πρέπει να γνωρίζουν οι Καρδιαγγειακοί Ασθενείς σχετικά με τον εμβολιασμό για SARS-CoV-2 - EPIRUS TV NEWS\nepirustvnews 1/27/2021 10:36:00 π.μ.\nΑΠΟ ΤΗΝ ΕΛΛΗΝΙΚΗ ΚΑΡΔΙΟΛΟΓΙΚΗ ΕΤΑΙΡΕΙΑ\n•\tΧρόνια αναπνευστική νόσος, συμπεριλαμβανομένου του άσθματος, της χρόνιας η διαλειμματικής χρήσης στεροειδών, ανάγκης νοσηλειών, χρόνια βρογχίτιδα, εμφύσημα και κυστική ίνωση, διάμεση ίνωση και βρογχοπνευμονικη δυσπλασία.\n•\tΧρόνια νεφρική νόσο σταδίου 3, 4, νεφρωσικό σύνδρομο, μεταμόσχευση νεφρού.\n•\tΧρόνια καρδιαγγειακή νόσος (καρδιακή ανεπάρκεια, συγγενή καρδιοπάθεια, αρτηριακή υπέρταση με προσβολή οργάνων στόχου, ασθενείς με χρόνια ισχαιμική καρδιακή νόσο, κολπική μαρμαρυγή, περιφερική αγγειακή νόσο, φλεβική θρομβοεμβολική νόσο).\n•\tΧρόνια ηπατική νόσο, κίρρωση, χρόνια ηπατίτιδα,\n•\tΧρόνια νευρολογική νόσο, ΑΕΕ. Down’s Syndrome, πολλαπλή σκλήρυνση, επιληψία, άνοια, Parkinson’s disease, νόσο κινητικού νευρώνα.\n•\tΣακχαρώδης διαβήτης υπό φαρμακευτική ή απλά διαιτητική αγωγή.\n•\tΑνοσοκατασταλμένοι ασθενείς λόγω νόσου ή χορηγούμενης θεραπείας (χημειοθεραπεία, μονοκλωνικά αντισώματα, θεραπεία ανοσοδιέγερσης, κορτικοειδή σε ισοδυναμία πρεδνιζολόνης 20mg ή περισσότερο την ημέρα κατά τον τελευταίο μήνα) .\n•\tΙστορικό αιματολογικής κακοήθειας (λέμφωμα, λευχαιμία, μυέλωμα, συστηματικό ερυθηματώδη λύκο, ρευματοειδή αρθρίτιδα και ψωρίαση που έχουν ανάγκη λήψης μακροχρόνιας θεραπείας).\n•\tΑσθενείς που θα λάβουν ανοσοκατασταλτική θεραπεία. Η χορηγούμενη ανοσοκατασταλτική θεραπεία μπορεί να επηρεάσει την ανταπόκριση στον εμβολιασμό.\n•\tΑσπληνία ή δυσλειουργία σπληνός (συμπεριλαμβάνονται θαλασσαιμίες, δρεπανοκυτταρική αναιμία).\n•\tΝοσογόνος παχυσαρκία Body Mass Index ≥40 kg/m².\n•\tΣοβαρή ψυχική νόσος (σχιζοφρένεια, διπολικές διαταραχές).\n•\tΦροντιστές ατόμων υψηλού κινδύνου.\n•\tΟ εμβολιασμός ατόμων μικρότερων τω 16 ετών είναι ακόμα υπό συζήτηση.\nΤι πρέπει να γνωρίζουν οι Καρδιαγγειακοί Ασθενείς σχετικά με τον εμβολιασμό για SARS-CoV-2 Reviewed by epirustvnews on 1/27/2021 10:36:00 π.μ. Rating: 5


ΔΗΜΟΣ ΑΒΔΗΡΩΝ - Συνεδρίαση Οικονομικής Επιτροπής 03-06-2015\nΓραφείο ΤύπουΝέα ΑνακοινώσειςΣυνεδρίαση Οικονομικής Επιτροπής 03-06-2015\nΑριθ. Πρωτ: 10647\nΣας προσκαλώ σε δημόσια τακτική συνεδρίαση που θα γίνει στο Δημοτικό Κατάστημα Αβδήρων (έδρα Γενισέα) την 3η Ιουνίου 2015 ημέρα Τετάρτη και ώρα 13:30 μ.μ., σύμφωνα με τις διατάξεις του άρθρου 75 του Ν. 3852/2010 (ΦΕΚ 87/τ. Α΄/7.6.2010) για συζήτηση και λήψη αποφάσεων στα παρακάτω θέματα της ημερήσιας διάταξης:\n1.Έγκριση πρακτικών πλειοδοτικής δημοπρασίας για την εκμίσθωση δημοτικού ακινήτου έκτασης 15 τ.μ., στην θέση οικισμός Λεύκιππος με συντεταγμένες Χ=583252,36 Υ=4532211,64 για την λειτουργία τροχήλατου αναψυκτηρίου. (εισηγητής: Μαυρομάτης Δημήτριος Νομικός του Δήμου).\n2.Έγκριση πρακτικών πλειοδοτικής δημοπρασίας για την εκμίσθωση δημοτικού ακινήτου έκτασης 15 τ.μ., στην θέση παραλία Μυρωδάτου - δυτικά με συντεταγμένες Χ=579346,31 Υ=4531167,85, για την λειτουργία τροχήλατου αναψυκτηρίου. (εισηγητής: Μαυρομάτης Δημήτριος Νομικός του Δήμου).\n3.Έγκριση πρακτικών πλειοδοτικής δημοπρασίας για την εκμίσθωση δημοτικού ακινήτου έκτασης 30 τ.μ., στην θέση παραλία Μυρωδάτου, για την τοποθέτηση και ανάπτυξη θαλάσσιων μέσων αναψυχής – θαλάσσιων σπορ. (εισηγητής: Μαυρομάτης Δημήτριος Νομικός του Δήμου).\n4.Έγκριση πρακτικών πλειοδοτικής δημοπρασίας για την παραχώρηση, του δικαιώματος απλής χρήσης αιγιαλού, παραλίας προς τρίτους με σύναψη μισθωτικής σχέσης έναντι ανταλλάγματος,έκτασης 499,92 τ.μ., στην παραλία Μυρωδάτου (έμπροσθεν τροχήλατου Αναψυκτηρίου). (εισηγητής: Μαυρομάτης Δημήτριος Νομικός του Δήμου).\n5.Έγκριση πρακτικών πλειοδοτικής δημοπρασίας για την παραχώρηση, του δικαιώματος απλής χρήσης αιγιαλού, παραλίας προς τρίτους με σύναψη μισθωτικής σχέσης έναντι ανταλλάγματος,έκτασης 499,43 τ.μ., στην παραλία Πόρτο Μόλο Αβδήρων. (εισηγητής: Μαυρομάτης Δημήτριος Νομικός του Δήμου).\n6.Έγκριση πρακτικών πλειοδοτικής δημοπρασίας για την παραχώρηση, του δικαιώματος απλής χρήσης αιγιαλού, παραλίας προς τρίτους με σύναψη μισθωτικής σχέσης έναντι ανταλλάγματος,499,83 τ.μ. στη θέση Λεύκιππος – παραλία Αβδήρων. (εισηγητής: Μαυρομάτης Δημήτριος Νομικός του Δήμου).\n7.Έγκριση πρακτικών πλειοδοτικής δημοπρασίας για την παραχώρηση, του δικαιώματος απλής χρήσης αιγιαλού, παραλίας προς τρίτους με σύναψη μισθωτικής σχέσης έναντι ανταλλάγματος,499,51 τ.μ. στη θέση παραλία Μάνδρας. (εισηγητής: Μαυρομάτης Δημήτριος Νομικός του Δήμου).\n8.Έγκριση παραχώρησης δημοτικής κοινόχρηστης έκτασης χωρίς δημοπρασία εμβαδού 15 τ.μ. για την εγκατάσταση τροχήλατου αναψυκτηρίου στην παραλία Μυρωδάτου στην Λαμπρίδου Μαρία του Κωνσταντίνου. (εισηγητής: Μαυρομάτης Δημήτριος Νομικός του Δήμου).\n9.Έγκριση της αριθ. 43/2015 μελέτης και τεχνικών προδιαγραφών της προμήθειας με τίτλο: «Προμήθεια ηλεκτρολογικού υλικού έτους 2015 για το Δήμο Αβδήρων», ενδεικτικού προϋπολογισμού 59.953,88 € με ΦΠΑ 23% και καθορισμός των όρων διενέργειας του πρόχειρου διαγωνισμού. (εισηγήτρια: Μισκάκη Αμφιθέα Υπάλληλος του Δήμου υπεύθυνη γραφείου προμηθειών).\n10.Έγκριση πρακτικών επαναληπτικής δημοπρασίας για την προμήθεια με τίτλο: Προμήθεια υλικών οδοστρωσίας – ασφαλτομιγμάτων και τσιμεντοσκυροδεμάτων για το Δήμο Αβδήρων», προϋπολογισμού με το Φ.Π.Α 23%» για το Πακέτο Δ΄ (Σκυρόδεμα κατηγορίας C12/15 και C16/20). (εισηγήτρια: Μισκάκη Αμφιθέα Υπάλληλος του Δήμου υπεύθυνη γραφείου προμηθειών).\n11.Έγκριση προτάσεωνανάληψης υποχρέωσης δαπανών προϋπολογισμού οικονομικούέτους2015, διάθεσηπιστώσεων. (εισηγήτρια: Τσάκου Αρχοντία Προϊσταμένη Διοικητικών και Οικονομικών Υπηρεσιών).


Agro Science: Αισθητήρας ανιχνεύει αν τα συσκευασμένα τρόφιμα είναι καλά ή χαλασμένα;\nΕρευνητές στο Βέλγιο και τη βόρεια Γαλλία συνεργάζονται για να διαχειριστούν ένα από τα μεγαλύτερα προβλήματα της εποχής μας: τα απορρίμματα τροφίμων. Στην Ευρωπαϊκή Ένωση κάθε χρόνο, περίπου 90 δις κιλά τροφίμων πετιούνται στα σκουπίδια. Τα περισσότερα, γιατί οι καταναλωτές δεν ξέρουν εάν είναι σε καλή κατάσταση, μετά την ημερομηνία λήξης.\nΤι θα άλλαζε όμως αν υπήρχε ένας αισθητήρας που θα μπορούσε να διαγνώσει αν τα Συσκευασμένα τρόφιμα είναι καλά ή χαλασμένα; Αν μπορούσε να διαβεβαιώσει τον καταναλωτή για την ποιότητά τους; «Χρησιμοποιούμε μικροβιολογικές μεθόδους για να εξετάσουμε την μικροβιακή αύξηση στα τρόφιμα, κλινικές μεθόδους για να καθορίσουμε τις συγκεντρώσεις των πτητικών συστατικών και αισθητηριακή αξιολόγηση για να πάρουμε πληροφορίες από μέλη της επιτροπής, μέσω της οσμής» αναφέρει η Λότα Κουουλιάλα, ερευνήτρια μικροβιολογίας, στο Πανεπιστήμιο της Γάνδης.\nΟ αισθητήρας αναπτύχθηκε στο πλαίσιο ενός πολύ καινοτόμου πρότζεκτ. Μπορεί να ανιχνεύσει τα πτητικά συστατικά που δημιουργούνται από τα τρόφιμα: «Είναι ένα πρότζεκτ που συμμετέχουν πολλοί κλάδοι. Θέλουμε ειδικούς στα τρόφιμα και στην αλλοίωσή τους. Από την άλλη πλευρά θέλουμε ερευνητές που ξέρουν από σμικρύνσεις, να τοποθετήσουν τα μικρά τσιπ για να γίνει αυτή η τεχνολογική καινοτομία» εξηγεί ο μικροβιολόγος Φρανκ Ντεβλιγκέρε, από το Πανεπιστήμιο της Γάνδης.\nΤο πρότζεκτ ονομάζεται Terafood. Συμμετέχουν εταίροι από τέσσερις πόλεις στη Βόρεια Γαλλία και το Βέλγιο για τέσσερα χρόνια. Η συνολική επένδυση αγγίζει τα δύο εκατομμύρια ευρώ. Τα μισά προέρχονται από την Ευρωπαϊκή Πολιτική Συνοχής.\nΓια την σμίκρυνση του αισθητήρα, οι ερευνητές στην Λιλ της Γαλλίας χρησιμοποιούν σιλικόνη, ένα κοινό και πολύ φτηνό υλικό. Το μικροτσίπ μπορεί να διαβαστεί αυτή την στιγμή μόνο από ένα πολύ βαρύ και ακριβό μηχάνημα στο εργαστήριο. Οι επιστήμονες, όπως ο Μαρκ Φοσέ, επικεφαλής των νανο και μικροσυστημάτων στο CNRS όμως έχουν άλλες προσδοκίες: «Όταν ολοκληρωθεί η τεχνολογική ανάπτυξη αυτού του μικροσυστήματος, θα περιέχει τη δική του μέθοδο ανίχνευσης που θα λειτουργεί εξ' αποστάσεως. Θα μπορούμε λοιπόν να το χρησιμοποιούμε επί τόπου, χωρίς να χρειαζόμαστε μεγάλα εργαστηριακά μηχανήματα».\nΘα χρειαστεί χρόνος για να αναπτύξουν οι επιστήμονες έναν αισθητήρα που θα μπορεί να διαγνώσει την ποιότητα όλων των τροφίμων. Ο συντονιστής του πρότζεκτ Ματίας Βανβόλεγκεμ υποστηρίζει ότι αυτή τεχνολογία που στηρίζεται σε κύματα τεραχέρτζ σημειώνει ήδη επιτυχία: «Είμαστε έτοιμοι να κάνουμε τα πρώτα τεστ για να προσομοιώσουμε πώς θα λειτουργεί ο αισθητήρας σε μια κανονική συσκευασία τροφίμου. Πιστεύουμε ότι θα έχουμε μια πρώτη επίδειξη της βιωσιμότητας αυτής της νέας τεχνολογίας μέχρι το καλοκαίρι 2020».\nΟι επιστήμονες πιστεύουν ότι σε πέντε χρόνια, οι πρώτες συσκευές θα μπορούν να είναι στην αγορά και να έχουν βιομηχανική χρήση. Θα χρειαστεί περισσότερος χρόνος για τους καταναλωτές να έχουν μια εφαρμογή στα κινητά τους που θα τους ενημερώνει αν το προϊόν στην συσκευασία είναι προς βρώση ή για τα σκουπίδια.


4 Τροφές που "απαγορεύονται" το καλοκαίρι - kmag\nwritten by Αντιγόνη Αδαμοπούλου 19/07/2021\nΤο καλοκαίρι είναι λογικό να κάνουμε λίγο πιο συχνά διατροφικές παρασπονδίες. Λίγο η νοοτροπία “hakuna matata” (= “καλοκαίρι είναι, ας μην καταπιεστώ”), λίγο και οι παρέες που βρίσκονται πιο συχνά για φαγητό και ποτό… Και το έχω πει πολλές φορές, κανείς δε λέει να αρχίσουμε να φωνάζουμε “απεταξάμην” στα καλούδια που βρίσκονται στα μενού των εστιατορίων και των bars. Εντούτοις, μπορούμε να μετριάσουμε τις υπερβολές έχοντας κατα νου ποιες τροφές είναι καλό να αποφεύγονται … Και ποιες μπορούμε να προτιμήσουμε για να αντικαταστήσουμε τις όποιες… “Αμαρτίες” ώστε μετά να μην αναρωτιόμαστε πώς πήραμε εκείνα τα παραπάνω δύο κιλά!\n01 Παγωτό – σάντουιτς\nΔε θα διαφωνήσω πως καλοκαίρι χωρίς παγωτό δε νοείται – και κανείς δε λέει να το απαρνηθούμε. Στην περίπτωση, όμως, των παγωτών – σάντουιτς, όπου το παγωτό περικλείεται από τα μπισκότα, προσλαμβάνουμε 500 περιττές θερμίδες, ενώ το 60% του παγωτού αποτελείται από κορεσμένα λιπαρά, τα οποία αυξάνουν τη χοληστερίνη.\n02 Τηγανιτά μύδια\nΕίναι από τα πιάτα που βρίσκονται συχνά στο τραπέζι μας όταν απολαμβάνουμε τσιπουράκι δίπλα στο κύμα. Και σαν μεζές δεν είναι τόσο επιβαρυντικός, ωστόσο τα ¾ της μερίδας έχουν θερμιδική αξία που αγγίζει τις 500. Η περιεκτικότητά τους σε περιττό λίπος είναι στα 26 γραμμάρια. Βέβαια, τα ίδια τα μύδια είναι μία πλούσια πηγή πρωτεϊνών και βιταμίνης Β12 που συμβάλλουν στην καλή υγεία του νευρικού συστήματος και την πρόληψη της αναιμίας. Οπότε, μπορούμε να τα απολαύσουμε αχνιστά ή σε πιάτα με πιλάφι ή μακαρονάδα θαλασσινών.\nΑκόμη, μπορείτε στους μεζέδες μας να προσθέσουμε τα κολοκυθάκια, ειδικά τώρα που είναι η εποχή του. Ωμά ή ψητά, τα κολοκυθάκια έχουν μηδενική περιεκτικότητα σε λιπαρά και χοληστερόλη. Μόλις είκοσι γραμμάρια καλύπτουν το 35% της ημερήσιας συνιστώμενης ποσότητας σε βιταμίνη C. Και θυμάστε τι είπαμε για τη βιταμίνη C, σωστά;\nΑποφασίσαμε με την παρέα να ψήσουμε κρέατα για φαγητό μετά την θάλασσα; ΟΚ, κανένα πρόβλημα, αλλά καλό είναι να αποφεύγουμε τα χοιρινά παϊδάκια. Καθώς 110 γραμμάρια χοιρινού αντιστοιχούν σε 288 θερμίδες και μεγάλη ποσότητα κορεσμένων λιπαρών…Χωρίς, μάλιστα να συνυπολογίσουμε και τη barbeque sauce. Αν παρ’όλα αυτά δε θέλετε να τα στερηθείτε, αφαιρέστε το λίπος από το κρέας. Κι αντί για σως προτιμήστε μπαχαρικά χαμηλά σε λιπαρά, όπως σκόρδο και σκόνη τσίλι ή μουστάρδα.\nΘέλετε εναλλακτική; Τα σουβλάκια κοτόπουλου είναι εύκολα να ψηθούν, είναι πλούσια σε πρωτεΐνες κι έχουν ανταγωνιστικά χαμηλότερη περιεκτικότητα σε λιπαρά και θερμίδες. Μπορείτε επίσης να προσθέσετε στο ξυλάκι πιπεριές και κολοκυθάκια. Έτσι θα επωφεληθείτε από τα αντιοξειδωτικά που αυτά περιέχουν αλλά και για να απολαύσετε άκρως καλοκαιρινές γεύσεις.\nFeatured image: unsplash.com/@ahungryblonde_\nΣπαράγγια: Η υπερτροφή που πρέπει να βάλεις άμεσα...


Νέα Bugatti Chiron Super Sport 1.600 ίππων (+video) - AutoGreekNews\nΑρχική » Νέα Bugatti Chiron Super Sport 1.600 ίππων (+video)\nΠριν δυο χρόνια, μια ειδικά διαμορφωμένη Chiron μας έκανε να αναθεωρήσουμε ό,τι άποψη είχαμε για την ταχύτητα αυτοκινήτου παραγωγής, ξεπερνώντας τα 490 χλμ./ώρα. Σήμερα, η Bugatti παρουσιάζει την πολυτελή της έκδοση.\nΗ Chiron Super Sport είναι στην ουσία μια SS 300+, όπως λέγεται το αυτοκίνητο που έκανε το ρεκόρ, με τις ανέσεις και τον εξοπλισμό της κανονικής έκδοσης. Εμφανισιακά, τα δυο αυτοκίνητα δεν απέχουν ιδιαίτερα. Ο έντονος χρωματισμός γκρι-πορτοκαλί μπορεί να λείπει και οι ζάντες να είναι διαφορετικές, όμως τα υπόλοιπα στοιχεία είναι κοινά. Στο εμπρός μέρος συναντάμε νέο splitter και μεγαλύτερες εισαγωγές αέρα με επιπλέον πτερύγια, ενώ τα φτερά φέρουν στρογγυλές εσοχές και μια σχισμή πίσω από τους τροχούς, προς ομαλοποίηση της ροής του αέρα.\nΟι νέες πεντάκτινες ζάντες των 20 ιντσών αποτελούν αποκλειστικό προνόμιο της Super Sport, περιβαλλόμενες από επίσης ειδικά εξελιγμένα Michelin Pilot Sport Cup 2. Όποιος θέλει περισσότερη ταύτιση με την 300+, μπορεί να ζητήσει τις μαύρες πολυάκτινες ζάντες της (που ούτως ή άλλως φοράει η Pur Sport).\nΣτο εσωτερικό, συναντάμε ίσως τις περισσότερες διαφορές. Εκεί που στην 300+ έρχεσαι αντιμέτωπος με γυμνό ανθρακόνημα, αγωνιστικά μπάκετ και ελλείψεις στον εξοπλισμό, εδώ δεν λείπει τίποτα. Δέρμα παντού, βουρτσισμένο αλουμίνιο και όλες οι διαθέσιμες ανέσεις στην υπηρεσία οδηγού και συνοδηγού. Τι γίνεται κάτω από όλα αυτά, ωστόσο;\nΚάτι ανάλογο ισχύει για την τιμή. Κάθε μια από τις 60 Super Sport που θα κατασκευαστούν, τιμάται περί τα 3,2 εκατ. ευρώ προ φόρων!\nTags: Bugatti Bugatti Chiron Νέα μοντέλα Bugatti Chiron Super Sport 300+ Bugatti Chiron Super Sport\nΤι βλάπτει τους κινητήρες πετρελαίου; Με 217 ίππους το ηλεκτρικό Renault Megane


Όλες οι νέες ταινίες 20-26/9 (κριτική, κακίες, trailer) - Newsbomb\nΤΑΣΟΣ ΘΕΟΔΩΡΟΠΟΥΛΟΣ 21/09/2012 16:26\nΌλες οι νέες ταινίες 20-26/9 (κριτική, κακίες, trailer)\nΟ Τάσος (ΤΑΖ) Θεοδωρόπουλος, πολεμάει ζόμπι σαν πληρωμένος Τεξανός δολοφόνος στη μεσαιωνική Σκωτία, απ' την οποία δραπετεύει μέσω υπονόμων για να βρει το κορίτσι της ζωής του και να κάνει ότι ξέρει να κάνει χειρότερα από κάθε άλλον: Να γράψει για σινεμά.\nΧαρά στους παιδότοπους με το νέο 3D καρτούν της Pixar και της Disney, με το όνομα BRAVE (Βαθμολογία 6 / 10). Δεν ανήκει στα top της εταιρείας, ούτε και στα bottom, ανήκει σε κάτι που θα μπορούσε να περιγραφεί ως «θα μπορούσα να γίνω top αλλά κόλλησε το ασανσέρ και βαριόμουνα να ανέβω τις σκάλες». Κι αυτό φυσικά δεν αφορά στο επίπεδο του σχεδίου και την τεχνολογική μαγεία. Εκεί δεν παίζει αμφισβήτηση, παθαίνεις αμόκ στη λεπτομέρεια και θαυμάζεις. Αφορά στο σενάριο, και στο όλο female power τριπάκι αλλά αν είσαι πιτσιρικάς έχεις κάθε δικαίωμα να μου πεις «μπάρμπα πιες το τήλιο σου γιατί η ταινία είναι γαμάτη». Απ’ την άλλη μπορεί να μου έσκασε πολύ κοριτσίστικο για τα γούστα μου ή να με χάλασε ο σχεδιασμός της κεντρικής ηρωίδας, της πριγκίπισσας Μερίντα που μοιάζει σαν να έχει φάτσα φτιαγμένη από φαρίνα που φουσκώνει μόνη της και τα μαλλιά της τραγουδίστριας Μαντώ στη δεκαετία του 80, βαμμένα καροτί. Αυτής της δεσποινίδος, της Μερίντα δηλαδή (κι όχι τις Μαντώς) που δεν δέχεται να ακολουθήσει τον κοινωνικό ρόλο της καθωσπρέπει πριγκιποπούλας αλλά είναι τσαμπουκαλεμένο αγορόκοριτσο, τις περιπέτειες θα παρακολουθήσεις στη μυθική και εντυπωσιακή μεσαιωνική Σκωτία.\nΟλική επαναφορά στα 77 του χρόνια, ενός από τους πιο σκοτεινούς, αιχμηρούς, ρεαλιστικά υπερεαλιστικούς και παιχνιδιάρικα άρρωστους σκηνοθέτες αυτού του ντουνιά, του Ουίλιαμ Φρίντκιν. Ναι, του κυριούλη που ευθύνεται για τον «Εξορκιστή» και τον «Άνθρωπο από τη Γαλλία» μεταξύ άλλων. Ο παππούς Φρίντκιν, όχι απλά δεν έχει πίεση αλλά βρίσκεται σε εξαιρετική φόρμα,παραδίδοντας ένα από τα πιο χορταστικά, βρώμικα, βίαια, σαρκαστικά, εντελώς ενήλικα και ψυχαγωγικά νέο νουάρ της χρονιάς με το KILLER JOE (Βαθμολογία 8 / 10) και τον Μάθιου Μακόναχι σε εξαιρετική φόρμα, δεύτερη φορά συνεχόμενη φέτος. Ο Έμιλ Χιρς θα τον προσλάβει για να σκοτώσει τη μητέρα του (διότι πάνω κάτω αυτό είναι το τίμιο επάγγελμά του Τζο, πέρα από το να είναι και μπάτσος) προκειμένου να εισπραχθεί η ασφάλεια ζωής της. Κάτι στο οποίο είναι απολύτως σύμφωνος και ο πατέρας του Χιρς και η αδελφή του και η μητριά του που την υποδύεται ως υπόδειγμα white trash η τόσο αναξιοποίητη σε σχέση με αυτά που θα μπορούσε να έχει κάνει, Τζίνα Γκέρσον. Αυτή η τελευταία έχει βέβαια διπλή ατζέντα στην υπόθεση, όπως κάθε θεϊκό τσουλί οφείλει και τα πράγματα φεύγουν εκτός ελέγχου. Πράγμα που σημαίνει λατρεμένη υπερβολική βία, σεξ, γυμνό και θανατηφόρο χιούμορ που οφείλεται στον συγγραφέα του ομότιτλου θεατρικού Τρέισι Λετς. Ναι, για θεατρικό πρόκειται όσο και αν δεν το πιστεύεις, και εκεί βρίσκεται η τρομερή μαγκιά του Φρίντκιν (όπως και σε πολλά άλλα πράγματα) που το μετατρέπει σε ατόφιο σινεμά. Τελευταία φορά που θυμάμαι να έχω απολαύσει τον Φρίντκιν, είναι στο ελάχιστα γνωστό, αλλά εξαιρετικό ρεσιτάλ ψυχοπάθειας «Bug», που βασιζόταν κι αυτό σε θεατρικό του ίδιου συγγραφέα. Το αποτέλεσμα: ανελέητο. Όπως μπορείς και επιθυμείς να το ορίσεις. (Προσωπικά χρησιμοποιώ τη λέξη ως συνώνυμο της βέβηλης λατρείας). Η αγία αμερικάνικη οικογένεια, στα χέρια του Φρίντκιν, γίνεται εικόνισμα στον τοίχο με τα πορτρέτα της ανεξάντλητης ηλιθιότητας και το σινεμά, απόλαυση.\nΤο παιχνιδιάρικο μενού της εβδομάδας συνεχίζεται με το 5ο στη σειρά, βασισμένο σε video game ζομποέπος RESIDENT EVIL: RETRIBUTION (Βαθμολογία 6 / 10). Ξέρεις πολύ καλά τι πρόκειται να αγοράσεις και νομίζω ότι περισσεύω. Ο Πολ Άντερσον αγκαζάρει για ακόμα μια φορά την σύζυγό του Μίλα Γιόβοβιτς να εξολοθρεύσει ως Άλις, στρατιές από ζόμπι σε ένα μετακαταστροφικό αλλά σινιέ και στιλιζαρισμένο κόσμο γεμάτο από θεαματικό 3D (γυρισμένο εξ' αρχής τρισδιάστατο και όχι εκ μετατροπής τονίζω, με την κάμερα Red Epic). Ναι, ο Άντερσον, μπορεί να μην είναι αυτό ακριβώς που θα λέγαμε σκηνοθέτης χαρακτήρων και καλλιτεχνικών προθέσεων, αλλά επειδή δεν είναι, δεν χάνει ευκαιρία για οποιονδήποτε εντυπωσιασμό διαθέτει στο τεχνολογικό του οπλοστάσιο. Το αποτέλεσμα είναι να έχει ξεπατικώσει τις καλύτερες σκηνές δράσης που έχεις δει, να τις έχει συράψει σε ένα υπερβίαιο τρενάκι highspeed (και μηδαμινής υπόθεσης) και να χρησιμοποιεί το 3D, όπως πραγματικά επιθυμείς: Ξεδιάντροπα και χορταστικά να πετιέται στα μάτια σου (κι όχι αυτά τα κουλά περί της διακριτικής του χρήσης που διαβάζω και βγάζω φλύκταινες.)\nYπάρχουν δύο ακόμα ταινίες, που δεν τις έχω δει, τους εύχομαι όμως τα καλύτερα γιατί κατά βάση είμαι ευγενική ψυχή. Η μία είναι Πολωνική, λέγεται ΝΙΚΩΝΤΑΣ ΤΟ ΣΚΟΤΑΔΙ / ΙΝ DARKNESS, ανήκει στην Ανιέσκα Χόλαντ και ήταν υποψήφια για Όσκαρ καλύτερης Ξένης Ταινίας. Στο σύντομο χρονικό διάστημα των 2 ωρών και 25 λεπτών, θα παρακολουθήσετε μια ευχάριστη και δροσερή αληθινή ιστορία, που αφορά σε Ναζί και Εβραίους, εκτελέσεις και αποδράσεις μέσα από τους πολωνικούς υπονόμους.\nΑπό τη Νορβηγία με αγάπη και με καθυστέρηση 3 ετών, έρχεται το τρυφερό ΚΟΡΙΤΣΙ ΜΕ ΤΑ ΠΟΡΤΟΚΑΛΙΑ / APPELSINPIKEN. Μια ιστορία ενηλικίωσης με ήρωα τον 16χρονο Γκέοργκ ο οποίος στα γενέθλια του λαμβάνει μια επιστολή από τον πεθαμένο πατέρα του. Στην επιστολή αυτή εξιστορείται η ιστορία του πρώτου έρωτα του πατέρα η οποία λειτουργεί σαν μάθημα ζωής στον έβηφο Γκέοργκ και σαν γλυκόπικρη συμφιλίωση με την απώλεια. Σε ένα πακέτο που έχει τη λογοτεχνική σφραγίδα προέλευσης του Γιοστίν Γκάαρντερ, του συγγραφέα που ευθύνεται για τον «Κόσμο της Σοφίας».


Η ξεχωριστή κ. Ευρυκόμη -\nΑρχική Ειδήσεις Η ξεχωριστή κ. Ευρυκόμη\nΗ ξεχωριστή κ. Ευρυκόμη\n-Την Παρασκευή πήρε τον μεταπτυχιακό της τίτλο στην τελετή καθομολόγησης του Πανεπιστημίου Αιγαίου και τώρα “βάζει πλώρη” για διδακτορικό!\nΣτην τελετή καθομολόγησης αποφοίτων του Πανεπιστημίου Αιγαίου, την Παρασκευή, στο Δημοτικό θέατρο, η 51χρονη Ευρυκόμη Σάββα πάνω στη σκηνή του Δημοτικού θεάτρου Μυτιλήνης έβλεπε άλλο έναν στόχο της να γίνεται πραγματικότητα. Είναι η στιγμή που κλείνοντας τα μάτια, στην πολύβουη αίθουσα, το μυαλό της ταξιδεύει στο 2009 όταν αποφοιτώντας με βαθμό 19,6 από το Εσπερινό Λύκειο κατάφερε να περάσει στην Παιδαγωγική σχολή του Πανεπιστημίου Δυτικής Μακεδονίας.\nΉταν η αρχή της ακαδημαϊκής πορείας, που δεν σταματά εδώ. Την Παρασκευή παρέλαβε το μεταπτυχιακό της δίπλωμα στο Πανεπιστήμιο Αιγαίου και τώρα βάζει πλώρη και για διδακτορικό.\nΗ ιστορία της Ευρυκόμης Σάββα, αποτελεί από μόνη της ένα μάθημα δύναμης και αποφασιστικότητας, ένα μάθημα ζωής. Έγινε μητέρα στα 17 χρόνια της, στα 25 έχασε το ένα χέρι της σε εργατικό ατύχημα και όταν χώρισε και έμεινε μόνη της ν’ αναθρέψει τις δυο κόρες της, τόλμησε να ξεκινήσει το διαδικτυακό μαγαζί προϊόντων και έπειτα μια επιχείρηση κούριερ που σήμερα λειτουργούν τα παιδιά της. Όταν πλέον είχε φροντίσει για τα παιδιά της, αποφάσισε να κάνει πραγματικότητα τα όνειρά της. Στα 38 της χρόνια επέστρεψε στο σχολείο που είχε εγκαταλείψει από μικρή ηλικία και ξεκίνησε, από την αρχή. «Πήγα στο Σχολείο Δεύτερης Ευκαιρίας, μετά στο Εσπερινό Λύκειο και από εκεί πέρασα στο Πανεπιστήμιο. Ήταν για μένα όλο αυτό μια νέα αρχή. Μια νέα ευκαιρία στη ζωή», δηλώνει στα “Νέα της Λέσβου”. Σε όλη αυτή τη διαδρομή οι κόρες της στηρίζουν και ενθαρρύνουν τη μητέρα τους. «Έχουμε παιδί να σπουδάσουμε» έλεγαν χαριτολογώντας όταν η μητέρα τους “πέρασε” στο Πανεπιστήμιο. Και χρειάσθηκε πολλές φορές να τη στηρίξουν καθώς η αναπηρική σύνταξη των μόλις 400 ευρώ δεν φθάνει.\nΤο 2013 ολοκλήρωσε τις σπουδές της με βαθμό 9,23 και επέστρεψε στο νησί, όπου άρχισε ν’ ασχολείται με την ιστορική έρευνα, ενώ ξεκίνησε το μεταπτυχιακό της στην Κοινωνική Ανθρωπολογία και Ιστορία. Και αυτή η διαδρομή έφθασε στο τέλος της την Παρασκευή. Η εργασία που ετοίμασε για το πτυχίο της είχε θέμα “Μνήμες από τον εμφύλιο της Λέσβου”. Η δουλειά της μάλιστα όταν παρουσιάσθηκε συγκέντρωσε θετικότατα σχόλια, αφού βασίζεται σε μαρτυρίες κατοίκων που έζησαν την εποχή αυτή, και θα γίνει ντοκιμαντέρ που θα πάρει μέρος στο Διεθνές Φεστιβάλ Ντοκιμαντέρ της ερχόμενης χρονιάς.\nΤα όνειρα της Ευρυκόμης δεν σταματούν εδώ. Σκέφτεται τώρα να συνεχίσει τις σπουδές και για διδακτορικό, ενώ σίγουρα δεν πρόκειται να σταματήσει την ιστορική έρευνα που τη συναρπάζει. «Με έχει συνεπάρει η πνευματική τροφή που προσφέρω στον εαυτό μου αυτά τα χρόνια. Νιώθω υπερηφάνεια και τιμή για αυτό που έχω καταφέρει σήμερα. Για μένα την Παρασκευή δεν ήταν μια μέρα στη ζωή ενός φοιτητή που παίρνει το πτυχίο του. Ήταν μια συνειδητή απόφαση ζωής, που γινόταν πραγματικότητα», μας λέει.\nΗ Ευρυκόμη ανοίγει τα μάτια της πάνω στη σκηνή του Δημοτικού θεάτρου και βλέπει στα 51 χρόνια της, όλο τον κόσμο στα χέρια της. Ανάμεσα στο κοινό που χειροκροτεί θερμά τους αποφοίτους ψάχνει με τα μάτια της τις κόρες της, που έχουν κάθε λόγο να θαυμάζουν και να εμπνέονται από την ξεχωριστή και επίμονη μητέρα τους.


Interview in Cretan Food News | Συνέντευξη στο Cretan Food News\nΈνθερμη λάτρης της γαστρονομίας, της συγγραφής αλλά και των ταξιδιών, η Πάτρα Ζεϊμπέκη, ξεναγεί τους αναγνώστες της CFN σε μακρινούς προορισμούς μέσα από τις γευστικές της εμπειρίες.\nΕπίσης, η πολυτάλαντη συγγραφές συνταγών, μιλάει για το βιβλίο της “Kritisima”, τον συνδυασμό της τέχνης με την μαγειρική, αλλά και για την αγάπη που θρέφει για την κρητική κουζίνα.\nΠότε ξεκίνησε η ενασχόληση σας με τη γαστρονομία και τη συγγραφή συνταγών; Τι σας ώθησε σε αυτό το αντικείμενο; Η ενασχόληση μου με την γαστρονομία και τη συγγραφή συνταγών ξεκίνησε από την περίοδο της εφηβείας. Πάντα μου άρεσε να γράφω και να δημιουργώ και συνδύασα τις δύο μου αγάπες συν την αγάπη μου για τα ταξίδια. Η ώθηση έγινε, όταν πέραν του γεγονότος της ανάγκης για την καθημερινή σίτιση που προέκυψε λόγω του ότι παντρεύτηκα πολύ μικρή (19 ετών) και της ανάγκης αναζήτησης διαφορετικών γεύσεων σε συνδυασμό με την πλούσια ελληνική και κρητική κουζίνα και τα ταξίδια που έκανα ανά τον κόσμο. Όταν ταξιδεύω μου αρέσει να μαθαίνω πράγματα που αφορούν τον πολιτισμό του τόπου όπως είναι η μουσική, η ιστορία, τα εικαστικά και πάνω από όλα οι γεύσεις και να ανακατεύομαι με τους ντόπιους.\nΠείτε μας λίγα λόγια για το τελευταίο σας βιβλίο “KRITISIMA”. Το “KRITISIMA” είναι ένα βιβλίο το οποίο έχει δικές μου προσωπικές γεύσεις σε συνδυασμό με ελληνικά και κρητικά υλικά με διάφορες τεχνοτροπίες από άλλες χώρες καθώς και συγκεκριμένες γεύσεις. Η λέξη Kritisima είναι μία δικής μου εμπνεύσεως λέξη η οποία προέρχεται από το νησί της Κρήτης και σημαίνει έτσι όπως την έχω πλάσει με το μυαλό μου, αυτά που προέρχονται από την Κρήτη. Το βιβλίο κυκλοφορεί σε έντυπη μορφή στα Ελληνικά μέσω www.lulu.com ή μέσω www.amazon.com. Επίσης κυκλοφορεί σε ηλεκτρονική μορφή στην Αγγλική γλώσσα μέσω Kindle Amazon σε Αμερική, Αγγλία, Μεξικό, Κίνα, Ιαπωνία, Γερμανία κ.α. χώρες. Αυτή την στιγμή ετοιμάζεται να κυκλοφορήσει και στην αγορά μεταφρασμένο στα Κινέζικα μέσω πάλι του Kindle Amazon.\nΤαξίδια και γαστρονομικοί προορισμοί. Ποιο ταξίδι έχει αφήσει ανεξίτηλο το στίγμα του στη μνήμη σας; Ποια γεύση σας εντυπωσίασε περισσότερο την πρώτη φορά που την γευτήκατε; Τα ταξίδια που έχουν γίνει είναι πολλά και κάθε χώρα έχει μια ξεχωριστή θέση στην καρδιά μου. Ειδικά, οι κατά τόπους κουζίνες που έχω δοκιμάσει. Τα ταξίδια που έχω επιλέξει κατά καιρούς να κάνω έχουν μια διαφορετική υφή στη μνήμη μου γιατί ξεκινάνε συνήθως με κάποιο σκοπό και καταλήγουν με το να φεύγω από την κάθε χώρα με έντονες αναμνήσεις, έντονα χρώματα και έντονες γεύσεις. Τι να πω για το Περού, τη Βολιβία, τη Βραζιλία, την Αμερική, την Ιρλανδία όπου είναι και η δεύτερη πατρίδα μου, την Ολλανδία, τη Γερμανία, την Ιταλία, την Αγγλία, την Αίγυπτο, την Ελλάδα όπου την έχω γυρίσει σχεδόν όλη, την Κύπρο... Όλες αυτές οι χώρες με έχουν εντυπωσιάσει, άλλες με τις γεύσεις τους, άλλες με τις ομορφιές τους, άλλες που μου ανέβασαν την αδρεναλίνη στα ύψη.\nΑπό γεύσεις δεν θα ξεχάσω ποτέ κάποιες οι οποίες δεν νομίζω ότι πρόκειται να ξανασυναντήσω όπως είναι ο παστουρμάς φώκιας και το φιλέτο χελώνας. Όταν δοκίμασα αυτή τη γεύση δεν υπήρχε θέμα οικολογίας για να έχω ενδοιασμούς αν πρέπει ή όχι να δοκιμάσω. Αυτή τη γεύση τη δοκίμασα στα νησιά Παράκας του Περού σε κάτι απομακρυσμένα ψαροχώρια, όπου σέρβιραν αυτόν τον μεζέ σε μπαρ μόνο για ντόπιους. Το ινδικό χοιρίδιο στα κάρβουνα κι αυτό στο Περού, ένα μοναδικό cheviche με φύκια, αχιβάδες και ντόπιο ψάρι απέναντι από τη μοναδική μονάδα παραγωγής μπύρας στην Λίμα, τα υπέροχα και πολύχρωμα παγωτά της πόλης Σάντα Κρουζ στον Αμαζόνιο και τα ψητά κρέατα με την σούπερ καυτερή σάλτσα στην ίδια πόλη δίπλα στα λασπωμένα νερά των ποταμών του Αμαζονίου, όπου παιδιά και ζώα έκαναν βουτιές μέσα στα νερά, τα φιλέτα και τα ψητά κρέατα από τις τσουρασκαρίες του Σάο Πάολο και του Ρίο ντε Τζανέιρο, τις τεράστιες ποικιλίες παράξενων φρούτων της Βραζιλίας, που είχα για πρωινό αντί του παραδοσιακού Αμερικάνικου ή Αγγλικού πρωινού, το κοτόπουλο ελευθέρας βοσκής κατσαρόλας με γάλα καρύδας, μπαχαρικά και έναν απίθανο συνδυασμό γεύσεων από ντόπιους Ινδιάνους στην Βραζιλία, το φρεσκότατο μπαρμπούνι Ατλαντικού με φαρόφα και χυμό πορτοκάλι, το Key Lime Pie στο Μαϊάμι, το πορτορικανό μοσχαράκι με πάπρικα και τα ατελείωτα burgers, οι ινδικές γεύσεις από το ινδικό δίπλα στο σπίτι μου στο Δουβλίνο, τι να πρωτοθυμηθώ... δεν χωρέσουν σε αυτή την παρουσίαση και θα χρειαστούμε κι άλλη.\nΣυγγραφή συνταγών και βιβλίων μαγειρικής. Θα επιδιώκατε ποτέ να εργαστείτε κάνοντας πράξη τις συνταγές σας ως chef; Κοιτάξτε ως chef σε καθημερινή βάση δεν νομίζω ότι θα εργαστώ ποτέ. Το executive κομμάτι της συγγραφής μου είναι απλά για τη συγγραφή των συνταγών και μόνο κατά παραγγελία και σε ειδικές περιπτώσεις μπορώ να οργανώσω κάποιο γεύμα ή δείπνο με δικές μου συνταγές. Η εργασία μου είναι η συγγραφή, η δοκιμή και το γευστικό αποτέλεσμα της γεύσης και όχι η καθημερινή τριβή με την κουζίνα κάποιου εστιατορίου. Φυσικά άνθρωποι είμαστε και ποτέ δεν ξέρεις αλλά προς το παρόν δεν είναι στα σχέδια μου κάτι τέτοιο.\nΜεγαλώνοντας δίπλα σε έναν executive chef πατέρα αλλά μια ζωγράφο –αγιογράφο μητέρα, σίγουρα δεχτήκατε πολλές επιρροές. Ποιες είναι αυτές; Προσπαθείτε να εναρμονίσετε την τέχνη της ζωγραφικής στις συνταγές σας; Να σας πω την αλήθεια οι επιρροές που δέχτηκα ήταν αρκετές. Η αγάπη του φαγητού από τον πατέρα μου ο οποίος πρέπει να σας πω ότι δεν ήταν μόνο chef αλλά και σε νεανική ηλικία χορευτής και παρ’ ολίγον ηθοποιός, όπου έχει πάρει μέρος σε ταινίες όπως της «Κακομοίρας», τα «Κόκκινα Φανάρια» κ.α. χωρίς να έχει κάποιον ρόλο. Η μητέρα μου ξεκίνησε τη ζωγραφική και την αγιογραφία σε μεγάλη ηλικία, όπου οι επιρροές από εκεί δεν ήταν λίγες, όπως δεν είναι και λίγοι οι πίνακές της και οι εικόνες που έχω διακοσμήσει το σπίτι μου. Όπως καταλαβαίνετε οι επιρροές είναι σε αυτές τις περιπτώσεις έντονες. Η τέχνη της ζωγραφικής, όπως κάθε άλλη τέχνη έχει μια αρμονία η οποία σε χαλαρώνει και σε ταξιδεύει και αφήνει κάποια νοήματα σε αυτόν που παρατηρεί το έργο. Έτσι και η συνταγές μου έχουν αυτή την τάση. Να είναι χαλαρωτικές, δημιουργικές, ταξιδιάρικες και με νόημα.\nΕπίσης έχετε σπουδάσει την τέχνη του ψηφιδωτού, έχοντας μάλιστα σπουδάσει στην Scuola Arte del Mosaico στην Ραβέννα της Ιταλίας. Θα μπορούσαμε να πούμε ότι η δημιουργία ενός πιάτου, μιας συνταγής, δημιουργείται όπως ακριβώς και ένα ψηφιδωτό, συνθέτοντας μικρές ψηφίδες για τη δημιουργία ενός ενιαίου έργου; Η σχολή που πήγα στη Ραβέννα είναι μια σχολή η οποία αφορά την αναπαραγωγή μουσειακών αντιγράφων στην τέχνη του ψηφιδωτού και μοντέρνο ψηφιδωτό. Σίγουρα η δημιουργία μιας συνταγής είναι μια σύνθεση ψηφίδας αφού κάθε υλικό έχει την δική του σημασία στη σύνθεση της συνταγής όπως ακριβώς και με το ψηφιδωτό.\nΈχετε εκφράσει την αγάπη σας για την Κρητική Κουζίνα. Ποια πιστεύετε ότι είναι τα χαρακτηριστικά που την κάνουν να ξεχωρίζει; Με ποιον τρόπο θεωρείτε ότι θα έπρεπε να προβληθεί και να προωθηθεί; Η αγάπη μου για την Κρητική κουζίνα είναι δεδομένη και μάλιστα έχω δυσκολευτεί πολύ σε ορισμένες περιπτώσεις να αλλάξω τη γεύση μου προκειμένου να χρειαστεί να παραμείνω αρκετά μεγάλο διάστημα σε κάποια χώρα του εξωτερικού. Η Κρήτη είναι ένας παράδεισος για τα τοπικά προϊόντα όπου το χώμα, το νερό και ο ήλιος τους δίνουν μοναδική γεύση. Έχουν αναφερθεί, ούτως ή άλλως, κατά καιρούς οι μελέτες για την μακροζωία των κρητικών σε σχέση με τη διατροφή και από εκεί μπορούμε να καταλάβουμε πόσο ξεχωριστή είναι η Κρητική κουζίνα. Εγώ προσωπικά δεν ασχολούμαι μόνο με την Κρητική κουζίνα. Η δημιουργία των συνταγών μου αφορά την Κρητική και κατ’ επέκταση την Ελληνική κουζίνα σε συνδυασμό με τις κουζίνες των διαφόρων χωρών όπου έχω επισκεφθεί ή έχω μελετήσει. Αυτό ουσιαστικά που κάνω είναι μια μίξη κουζινών, όπου τα τοπικά και παραδοσιακά κρητικά προϊόντα σε συνδυασμό με συνταγές παραδοσιακές του εξωτερικού προβάλουν την κουζίνα της Κρήτης σε παγκόσμιο επίπεδο. Αυτό που εννοώ είναι ότι επειδή είναι κάπως δύσκολο να αλλάξεις μια παραδοσιακή κουζίνα μιας χώρας όπου οι ντόπιοι έχουν συνηθίσει μια συγκεκριμένη γεύση εκεί είναι που έρχομαι εγώ και προωθώ την κρητική κουζίνα και τα κρητικά προϊόντα σε αυτή την χώρα. Ο ρόλος μου είναι δύσκολος γιατί πρέπει να πιάσω τους γευστικούς ρυθμούς της κάθε χώρας και να εναρμονίσω τη γεύση των ντόπιων με τις γεύσεις της Κρήτης. Δυστυχώς η προβολή της Κρητικής κουζίνας βασίζετε μόνο στον άξονα της παράδοσης χωρίς να κοιτάει πως να ανοίξει το πεδίο της σε επίπεδο marketing για άλλους τρόπους παρουσίασης. Λόγω του ότι είμαι η μοναδική στον κόσμο που κάνει αυτή την εργασία (χωρίς να θέλω να περιαυτολογήσω) η προβολή της Κρητικής κουζίνας έχει περιοριστεί για διάφορους λόγους σε συγκεκριμένους τρόπους. Ιδέες υπάρχουν αλλά για πολλούς λόγους είναι ανεφάρμοστες λόγω νοοτροπίας. Θέλει πολύ δρόμο ακόμα για να αλλάξει το σκηνικό πάνω σε αυτό το θέμα και πολύ εκπαίδευση. Πιστεύω ότι σύντομα θα αλλάξει αυτό το τοπίο και θα μπορέσουμε να κάνουμε κάτι καλύτερο πάνω σε αυτόν τον τομέα, μιας και οι αγορές ανά τον κόσμο τείνουν να αλλάζουν τα δεδομένα, οπότε πρέπει να αλλάξουμε κι εμείς νοοτροπία.\nInterview on TV | Συνέντευξη στην Τηλεόραση


Ποια είναι τα οφέλη της κολύμβησης από τη νηπιακή ηλικία\nΠΟΙΑ ΕΙΝΑΙ ΤΑ ΟΦΕΛΗ ΤΗΣ ΚΟΛΥΜΒΗΣΗΣ ΑΠΟ ΤΗ ΝΗΠΙΑΚΗ ΗΛΙΚΙΑ από Voria.gr article https://www.voria.gr/article/sharks-thessaloniki-ta-ofeli-tis-kolimvisis-gia-to-pedi Ποια είναι τα οφέλη της άσκησης στο νερό από τη νηπιακή ηλικία, σύμφωνα τον προπονητή της κολυμβητικής ομάδας «Sharks Thessaloniki», Ιωάννη Φόλλα. 30.03.2019 17:19\nΠΟΙΑ ΕΙΝΑΙ ΤΑ ΟΦΕΛΗ ΤΗΣ ΚΟΛΥΜΒΗΣΗΣ ΑΠΟ ΤΗ ΝΗΠΙΑΚΗ ΗΛΙΚΙΑ\n30/03/2019, 17:19 |\nΠοια είναι τα οφέλη της άσκησης στο νερό από τη νηπιακή ηλικία, σύμφωνα τον προπονητή της κολυμβητικής ομάδας «Sharks Thessaloniki», Ιωάννη Φόλλα.\nΤα οφέλη που αποκομίζει το παιδί μέσω της άσκησής του στο νερό από τη νηπιακή ηλικία εξηγεί ο προπονητής κολύμβησης της ομάδας «Sharks Thessaloniki», Ιωάννης Φόλλας.\nΕίναι η νηπιακή ηλικία η κατάλληλη περίοδος για να ξεκινήσει το παιδί την κολύμβηση και γιατί;\n"Η νηπιακή ηλικία είναι η καταλληλότερη ηλικία γιατί το παιδί μπορεί να κατανοήσει πλήρως τις οδηγίες και να τις πραγματοποιήσει ούτως ώστε να μάθει αρχικά να επιπλέει και μετά να κολυμπάει".\nΈχετε παρατηρήσει ότι όσο πιο μικρά ξεκινούν, τόσο γρηγορότερα αναπτύσσουν άμυνες και ικανότητες για την ασφάλειά τους μέσα στο νερό; Τα μαθήματα κολύμβησης ενισχύουν την αυτοεκτίμηση των νηπίων;\n"Η ηλικία των 4 ετών είναι η ηλικία που το παιδί, ειδικά τον χειμώνα, με την κολύμβηση δυναμώνει το ανοσοποιητικό του σύστημα κι έτσι δεν αρρωσταίνει συχνά. Ταυτόχρονα ξεπερνάει τους φόβους του και ενισχύεται η εμπιστοσύνη του προς το νερό αποκτώντας θάρρος, αυτοπεποίθηση, αυτοεκτίμηση, ανεξαρτησία και ασφάλεια".\nΓιατί ένας γονιός να επιλέξει την κολύμβηση ως αερόβια άσκηση για το νήπιο;\n"Γιατί η κολύμβηση είναι η καλύτερη άσκηση που γυμνάζει ομοιόμορφα το σώμα χωρίς να το επιβαρύνει (πχ. στις αρθρώσεις, στο μυοσκελετικό σύστημα), δεν προκαλεί τραυματισμούς, δυναμώνει τους πνεύμονες και επιπλέον βελτιώνει τη στάση του σώματος".\nΣυχνά για πολλά νήπια η κολύμβηση είναι η πρώτη τους εμπειρία με συνομίληκα παιδιά. Αυτό κατά πόσο ενισχύει την κοινωνικότητά τους;\n"Η επαφή και η επικοινωνία με συνομίληκους βοηθάει πάντα τα παιδιά να κοινωνικοποιηθούν και να νιώθουν ότι ανήκουν σε μια ομάδα δημιουργώντας φιλίες πιο γρήγορα και εύκολα".\nΟι γονείς που συνοδεύουν τα παιδιά τους, τι οφέλη αποκομίζουν από τη συναναστροφή τους με άλλους γονείς;\n"Οι γονείς γνωρίζουν νέους φίλους-γονείς και σχηματίζουν τελικά τις καλύτερες παρέες, καθώς οι γνωριμίες των παιδιών τους γίνονται αφορμή να αναπτύξουν καινούριες φιλίες και κοινά ενδιαφέροντα".\nΠολλοί γονείς μαρτυρούν ότι τα νήπιά τους απολαμβάνουν έναν ήρεμο και συνεχόμενο ύπνο μετά την άσκηση στο νερό. Γιατί συμβαίνει αυτό;\n"Λόγω της άσκησης και εκγύμνασης του παιδιού, υπάρχει κούραση η οποία χαλαρώνει τους μύς, βελτιώνει το καρδιοαναπνευστικό σύστημα και ουσιαστικά βοηθάει σε έναν ήρεμο και συνεχόμενο ύπνο του παιδιού που λόγω της εκτόνωσης της ενεργητικότητάς του, χαλαρώνει".\nΗ παιδική παχυσαρκία είναι μια σύγχρονη ασθένεια. Το κολύμπι πώς μπορεί να βοηθήσει στην αντιμετώπιση της παχυσαρκίας;\n"Ένα μεγάλο και σοβαρό πρόβλημα που μπορεί να προλάβει η άσκηση στο νερό είναι η παιδική παχυσαρκία, οπότε είναι απαραίτητο το παιδί να προπονείται ώστε να σχηματίσει ένα ομοιόμορφο και γυμνασμένο σώμα, αλλά και να έχει λιγότερες πιθανότητες να αναπτύξει διαβήτη τύπου 2. Φυσικά πέραν της άσκησης, θεωρείται απαραίτητη και η σωστή ισορροπημένη διατροφή".\nΠώς μπορεί το περιβάλλον του κολυμβητηρίου να βοηθήσει τα παιδιά που υποφέρουν από άσθμα;\n"Η κολύμβηση έχει αποδειχτεί ότι έχει ευεργετικά αποτελέσματα στην ανάπτυξη των παιδιών με βρογχικό άσθμα και στον καλύτερο έλεγχο της νόσου. Αυτό συμβαίνει γιατί ο αέρας που εισπνέεται είναι κορεσμένος σε υδρατμούς και θερμός κι έτσι δεν ευνοείται η εκδήλωση βρογχοσπασμού, όπως σε άλλα αθλήματα, ενώ παράλληλα έχουμε ενδυνάμωση των πνευμόνων και των αναπνευστικών μυών με αποτέλεσμα τη μείωση των συμπτωμάτων του άσθματος".\nΤα νήπια/παιδιά που αθλούνται με την κολύμβηση, εκτός από την αύξηση της αυτοεκτίμησης, αποκτούν θετικά συναισθήματα χαράς και καταπολεμούν το άγχος. Γιατί συμβαίνει αυτό;\n"Η επαφή με το νερό είναι πολύ ευεργετική και βοηθά το σώμα και το μυαλό να χαλαρώσουν. Η βύθιση στο νερό και η συγκέντρωση για την τεχνική, δημιουργούν έναν χαλαρωτικό διαλογισμό μέσα στο υγρό στοιχείο που ουσιαστικά βοηθάει στην εκτόνωση του άγχους".\nΟι προπονήσεις των Sharks Thessaloniki γίνονται στο Εθνικό Κολυμβητήριο της Θεσσαλονίκης, στην Αγίου Δημητρίου και Νέστορος Τέλογλου 2 - στο ύψος του ΑΧΕΠΑ.\nΑναλυτικά οι προπονήσεις γίνονται:\nΔευτέρα και Πέμπτη 15.45-16.25 (για την πισίνα εκμάθησης)\nκαι 18.00-18.45 (για την μεγάλη πισίνα)\nκαι το Σάββατο 13.30-14.10 (για την πισίνα εκμάθησης)\nκαι 11.15-12.00 (για την μεγάλη πισίνα)".\nΌποιος γονέας ενδιαφέρεται για περισσότερες πληροφορίες για την εγγραφή του παιδιού του, μπορεί να καλέσει στο 6977670224 ή να επικοινωνήσει μέσω της σελίδα στο Facebook: SHARKS THESSALONIKI - Swim club (ΚΑΡΧΑΡΙΕΣ ΘΕΣΣΑΛΟΝΙΚΗΣ).\nΑΝΟΙΞΕ ΤΟ ΔΗΜΟΤΙΚΟ ΚΟΛΥΜΒΗΤΗΡΙΟ ΩΡΑΙΟΚΑΣΤΡΟΥ - ΑΝΑΛΥΤΙΚΑ ΤΟ ΠΡΟΓΡΑΜΜΑ


4 + 1 λόγοι για να τρώτε υγιεινά | Jenny.gr\n4 + 1 λόγοι για να τρώτε υγιεινά\nΕνώ πολλοί αρχίζετε να τρώτε υγιεινά, γιατί θέλετε να αδυνατίσετε, στην πορεία θα βρείτε πολύ περισσότερα κίνητρα, από τα πολυάριθμα οφέλη της υγιεινής διατροφής, εκτός από την απώλεια βάρους. Εδώ είναι τα πέντε πιο ουσιαστική οφέλη από την κατανάλωση μιας υγιεινής διατροφής.\n1. Καλύτερη διάθεση. Μελέτες έχουν δείξει, ότι η συχνή κατανάλωση φρούτων και λαχανικών οδηγεί σε περισσότερη ενέργεια, ηρεμία, εντονότερα συναισθήματα και γενική ευτυχία. Επίσης, εάν καταναλώνετε καθημερινά πέντε μερίδες φρούτων και λαχανικών έχετε ψυχική ευεξία και νιώθετε πιο χαρούμενοι.\n2. Καλύτερη προπόνηση. Τα τελευταία χρόνια πολλές έρευνες υποστηρίζουν ότι, οι υγιεινές τροφές συμβάλουν στην οικοδόμηση των μυών, στην ανάκτηση της ενέργειας, και στην βελτίωση της αντοχής.\nΕπίσης, έχει βρεθεί ότι ο χυμός από τα κεράσια, είναι ένα αποτελεσματικό ελιξίριο για τον ύπνο. Επιπλέον,δεν αποτελεί έκπληξη, ότι και άλλα τρόφιμα έχουν συνδεθεί με έναν ποιοτικό ύπνο, συμπεριλαμβανομένων των ψαριών, δημητριακά ολικής αλέσεως, ξηρούς καρπούς, και τα σκούρα πράσινα φυλλώδη λαχανικά. Με άλλα λόγια, καλύτερη διατροφή, καλύτερός ύπνος.\n3. Ποιοτικός ύπνος. Έρευνες έχουν συνδέσει τον καλό ύπνο, με τη βελτίωση της συνολικής ευεξίας, και όλο και περισσότερες έρευνες δείχνουν ότι, η κατανάλωση των σωστών τροφίμων μπορεί να βοηθήσει. Έχει βρεθεί, ότι ο χυμός από τα κεράσια, είναι ένα αποτελεσματικό ελιξίριο για τον ύπνο. Επιπλέον,δεν αποτελεί έκπληξη, ότι και άλλα τρόφιμα έχουν συνδεθεί με έναν ποιοτικό ύπνο, συμπεριλαμβανομένων των ψαριών, δημητριακά ολικής αλέσεως, ξηρούς καρπούς, και τα σκούρα πράσινα φυλλώδη λαχανικά. Με άλλα λόγια, καλύτερη διατροφή, καλύτερός ύπνος.\n4. Λαμπερή επιδερμίδα. Η υγιεινή διατροφή μπορεί πραγματικά να σας δώσει μια φυσική λάμψη. Μελέτες διαπίστωσαν ότι, όσες γυναίκες αύξησαν την κατανάλωση τους από τα φρούτα και τα λαχανικά, από περίπου τρεις μερίδες καθημερινά για έξι εβδομάδες, κρίθηκαν ως πιο ελκυστικές, από εκείνες με χαμηλότερη πρόσληψη. Το μάθημα: Πραγματικά είστε ό, τι τρώτε, τόσο στο εσωτερικό όσο και έξω!\n5. Βελτιωμένη λειτουργία του εγκεφάλου. Εδώ και αρκετό καιρό η μεσογειακή διατροφή έχει θεωρηθεί ο χρυσός κανόνας για τη βέλτιστη υγεία. Ακρογωνιαίος λίθους αυτού του σχεδίου διατροφής, περιλαμβάνει πολλά λαχανικά και φρούτα, μαζί με ψάρια, φασόλια, δημητριακά ολικής αλέσεως, έξτρα παρθένο ελαιόλαδο, αβοκάντο, ξηροί καρποί και σπόροι, μια μέτρια ποσότητα κρασιού και μια χαμηλή πρόσληψη άπαχων κρεάτων, και γαλακτοκομικών προϊόντων. Μια πρόσφατη μελέτη διαπίστωσε, ότι οι άνθρωποι που με συνέπεια τηρούσαν μια μεσογειακή δίαιτα, ήταν λιγότερο πιθανό να έχουν έμφραγμα και γνωστικά προβλήματα.